Мустабидлик денгизига ботаëтган орол\n07 июл 2022, Тошкент вақти: 10:00\nFreedom House вакиллари қирғиз расмийларининг тез орада мамлакатдаги вазиятни ўнглаб, Қирғизистонни авторитар давлатлар қаторидан чиқаришга ҳаракат қилажагига умид билдирмоқдалар.\nFreedom House гуруҳи эълон қилинган янги ҳисоботда бир пайтлар Марказий Осиëдаги демократия оролчаси деб танилган Қирғизистон ҳам Ўзбекистон ва Туркманистон каби авторитар давлатлар сафига киритилди.\nFreedom House ҳисоботида айтилишича, мамлакатлар рейтинги етти кўрсаткич бўйича аниқланган. Бу етти кўрсаткич миллий демократик бошқарув системаси, сайлов тизими, фуқаролик жамияти фаоллиги, матбуот эркинлиги, маҳаллий бошқарув услуби, судлар мустақиллиги ва коррупция даражасидан иборатдир.\nМазкур кўрсаткич асосида баҳолаш жараёнида Ўзбекистон 6,89, Туркманистон 6,93, Қирғизистон эса 6,4 рейтингга эга бўлиб, жипслашган авторитар давлатлар қаторидан жой олганлар.\nТашкилот ҳисоботига мувофиқ, Қирғизистон биринчи марта авторитар давлатлар рўйхатига киритилмоқда.\nБишкеклик сиёсатшунос Александр Князев Freedom House ташкилотининг бундай хулосасига қисман қўшилади.\n- Ҳозирча буни эндигина бошланаётган тенденция қатори қабул қилиш керак. Бу фикрни тасдиқлайдиган айрим эпизодлар бор. Булардан биринчиси, ҳуқуқ-тартибот тузилмаларининг кучайтирилиши, иккинчиси, жамиятга таъсир эта олиш салоҳиятига эга бўлган нуфузли оммавий ахборот воситаларининг ҳукумат назоратига олиш ҳаракати, учинчиси, ҳокимият барча бутоқларининг бир қўлга жамланаётганидир, деди Алексей Князев.\nАйни пайтда Қирғизистон расмийлари Freedom House хулосаси ҳақиқатдан узоқ, деган фикрни билдирмоқдалар. Масалан, Қирғизистон Омбудсмени Турсунбек Акун фикрича, Freedom House ташкилоти мамлакатдаги вазиятни яхши ўрганмай туриб, шошилинч хулоса чиқарган:\n- Омбудсмен қатори бундай хулоса чиқаришга асос йўқ, деб ҳисоблайман. Албатта, аввалги йилларга қараганда демократиядан бир оз ортга чекинганимиз рост. Бироқ бу “Қирғизистон авторитар мамлакатга айланиб қолди” дегани эмас.\nАйни пайтда қирғиз фуқаролик жамияти ҳокимият билан ҳамкорликда мавжуд муаммоларни ҳал этишга ҳаракат қилмоқда.\nБизда кучли фуқаролик жамияти ва эркин матбуот мавжуд. Freedom House ташкилоти мамлакатдаги вазиятни яхши ўрганмай туриб хулоса чиқарган, деди Турсунбек Акун.\nҚирғизистон президенти котибияти эксперти Илим Қарипбековнинг айтишича, Freedom House ҳисоботи ҳозирча президент маъмуриятига етиб келмаган.\n- Бу ҳисобот президент маъмуриятига етиб келгач, у ўрганилади ва агар ҳисоботда айтилган камчиликлар ҳақиқатга тўғри келса, уларни тузатишга ҳаракат қилинади. Президент котибияти ҳисоботни ўрганиб чиққач, расмий Бишкек фикрини кенг жамоатчиликка етказади, деди Илим Қарипбеков.\nFreedom House вакиллари эса расмий Бишкек ҳисоботда айтилган камчиликларни бартараф этишига умид билдирадилар. Ташкилот расмийси Владимир Школников ҳисобот тақдимоти чоғида тез орада Қирғизистон авторитар давлатлар рўйхатидан чиқарилиши мумкин, деган некбин фикрни билдирди.\n- Агар ким бу давлатлар рўйхатидан чиқиши мумкин, деб савол қўйилса, Қирғизистон деган бўлар эдик. Бироқ бунинг учун қирғиз ҳукумати ҳисоботда айтилган муаммоларни бартараф этиши керак бўлади. Лекин мазкур рўйхатда Ўзбекистон ва Туркманистон яна узоқ йиллар қолиши мумкин, деди Владимир Школников.


«Ўзметкомбинат» 157 минг тонна металлургия хом ашёсини импорт қилади\n12:00 / 11.09.2017\nВазирлар Маҳкамасининг 25.08.2017 йилдаги 671-сон “Республиканинг қора металлар прокатига бўлган қўшимча эҳтиёжини таъминлаш чора-тадбирлари тўғрисида”ги қарори эълон қилинди. Бу ҳақда Norma.uz хабар бермоқда.\n«Ўзбекистон металлургия комбинати» АЖ ўз маблағлари ҳисобига 2017 йил учун қора металлар парчалари ва чиқиндиларини тайёрлаш ва истеъмол қилишнинг тасдиқланган баланси доирасида кейинчалик қора металлар прокати ишлаб чиқариш ҳамда сотиш учун мамлакатга 157 минг тонна металлургия хом ашёсини импорт қилади (ТИФ ТН 2619, 7203, 7204, 7207).\nКўрсатилган хом ашё ҳажми божхона тўловларидан озод қилинади (бундан божхона расмийлаштируви учун йиғим мустасно).\nАгар кейинчалик хом ашё белгиланган мақсадда ишлатилмаса, имтиёз бўйича тўланмаган божхона тўловлари суммаси молиявий санкциялар қўлланилган ҳолда Давлат бюджетига ундирилади.\nВазирлар Маҳкамаси металлургия қарор\nЎзбекистоннинг уч вилоятида янги театрлар очилади\nЖиноят ҳақида хабар берган фуқаролар энди моддий рағбатлантирилади\nНаманганда мутасаддилар Қозоғистондаги фожиада ҳалок бўлганларнинг хонадонларига кириб, таъзия билдиришди


Покистонда Толибонга қарши кураш кучаяди\nПокистон шимолий-ғарбидаги Сват водийсида Толибонга қарши ҳарбий амалиётларда қатнашаётган ҳукумат кучларига жангари ва террорчиларни йўқ қилиш буюрилган. Бу ҳақда Покистон бош вазири Юсуф Риза Ғилоний таъкидлади.\n- Ватанимиз шон-шуҳрати ва халқимизни ҳимоя этиш мақсадида қуролли кучларимизга жангарилар ва террорчиларни йўқ қилишга буйруқ берилди, деди Юсуф Риза Ғилоний.\nМамлакат телевидениеси орқали қилган мурожаатида Ғилоний, шунингдек, халқаро ҳамжамиятни жанг ҳудудидини тарк этган минглаб қочқинларга ёрдам кўрсатишга чақирди.\nСват водийсидаги Мингора шаҳри ва атрофидаги тўртта ҳудудда Толибон жангарилари тинчлик шартномасини бузиб, полиция идораларига ҳужум қилишлари ортидан Покистон кучлари ҳарбий авиация кўмагида Толибонга қарши ҳарбий амалиётларни бошлаб юборди.\n- Толибон кучлари Бунер туманини ўз назорати остига олган ҳолда пойтахт Исломободга ўнлаб чақирим узоқликда пайдо бўлиши Покистон ҳукумати учун огоҳлантирув бўлди, яъни мамлакат ғарбида макон топган бу экстремистлар ҳукумат учун жиддий хавф эканини намоён этди, деди Покистондаги вазият хусусида гапирган АҚШ Мудофаа вазири Роберт Гейтс.


Ўзбек адабиётидаги илк «қўшсатр» муаллифига янги...\n09.07.2020 12:50 0 2174\nИлгарироқ, «Ўзбекистонда яна бир янги адабий жанр яратилди» номли хабар берилганди.\nУнда шоир Сафар Оллоёр адабиётда янги жанр «қўшсатр»га асос солгани айтилган.\n001777-рақам билан Адлия вазирлиги ҳузуридаги Интеллектуал мулк агентлиги томонидан Сафар Оллоёрга бадиий адабиётда илк «қўшсатр» муаллифи сифатида гувоҳнома берилган.\nАгар 8 та мустақил достондан таркиб топган илк зарбулдостон поэзияда энг катта жанр ҳисобланса, атиги икки сатрдан иборат қўшсатр эса, энг кичик шеърий жанр саналиши аниқ. Бундан кичиги бўлиши мумкин эмас, чунки шеърий сатрлар ўзаро қофияланиши лозим саналади.\nШу воқеадан 7 ой ўтиб, Сафар Оллоёрга аббасбасса тарзида 10 сатрда қофияланадиган бадиий адабиётда янги шеърий банд муаллифи сифатида Ўзбекистон Республикаси адлия вазирлиги ҳузуридаги Интеллектуал мулк агентлиги томонидан тегишли гувоҳнома берилди. «Xabar.uz»га маълум қилишларича, куни кеча Сафар Оллоёрнинг ижодий кашфиёти «Сафар Оллоёр банди» деб аталиб, муаллифлик ҳуқуқи объектларини депонентлаш тўғрисида 002288-рақамли гувоҳнома билан тасдиқланган.\nЭслатиб ўтамиз, шу пайтгача XVI аср намоёндаси бўлган атоқли шоир Эдмунд Спенсернинг абаббсбсс тарзида қофияланадиган 9 сатрли назмий банди жаҳон шеъриятида энг йирик ва мураккаб банд ҳисобланарди.\nадабиёт Сафар Оллоёр\nЖамият 10/11, 15:27\nШоир Сафар Оллоёр яна битта зарбулдостон ёзди


Ветнамда сел ва тупроқ кўчиши кузатилди\n26.06.2018 20:15 0 1057\nВетнамда сел келиши ва тупроқ кўчиши оқибатида 7 киши ҳалок бўлган, 12 киши бедарак йўқолган. Бу ҳақда «Sabah» хабар бермоқда.\nВетнам фавқулодда вазиятлар вазирлигидан маълум қилинишича, мамлакат шимолидаги Лай Чау ва Ха Жианг шаҳарларида шанба кунидан бери давом этаётган кучли жала туфайли сел келаяпти. Тупроқ кўчиши аҳолини ваҳимага солмоқда.\nТабиий офат туфайли мамлакат бюджети 3,32 миллиард доллар зарар кўрган.\nЎтган йили табиий офатлар оқибатида 389 киши ҳалок бўлган, 668 киши яраланган эди.\nҲодиса 19/05, 16:43\nКосонсойдаги қишлоқларни сув босди


Шакардан ҳам хавфлироқ 5 маҳсулот ҳақида биласизми? | Qalampir.uz\nШакардан ҳам хавфлироқ 5 маҳсулот ҳақида биласизми?\nСаломатлик\t31 Август 17:01 13243\nШакар деганда кўз олдимизга инсон организми учун хавфли бўлган маҳсулотлар келади. Лекин олимларнинг аниқлашича, одам учун шакардан-да хавфлироқ маҳсулотлар мавжуд ва булар кўпчиликнинг кундалик таомлари орасидан жой олишга улгурган. Бугун сиз билан истеъмол қилиш мумкин бўлмаган ва бутунлай воз кечишга арзийдиган 5 хил озиқ-овқат маҳсулоти билан танишамиз.\nБироз нотаниш сўз бўлиши мумкин, аммо кўпчилик ёқтирадиган картошкали фри, тез тайёрланадиган таомлар ва барча қовурилган овқатлар транс ёғларни ўз ичига олади. Aгар улар тез-тез тановул қилинса, қондаги ёмон холестерин миқдорини оширади ва яхши холестерин миқдорини камайтиради. Натижада тананинг барча функцияларининг фаолиятини сусайтиради. Уларни қадоқлашда қисман водородланган ёғдан фойдаланилади ва организмга сезилмайдиган даражада зарар етказади. Таъкидланишича, транс ёғларни истеъмол қилиш юрак касалликлари ва иккинчи тоифа диабет хавфини оширади.\nКўпчилик ширин ва газланган ичимликни хуш кўради. Баъзилар ушбу ичимликларни кунлик истеъмол рўйхатига ҳам киритган. Билиб қўйинг, унинг таркибида 30 граммдан ортиқ шакар мавжуд. Шунинг учун энергетик ичимликлар кофеин, тахикардия ва асаб тизими билан боғлиқ муаммоларга олиб келади.\nҲар қандай консерваланган гўштини қайта ишлаб тайёрланган маҳсулотларда нитрит мавжуд: колбасадан тортиб, сосискагача.\nНитритлар маҳсулотларнинг иштаҳани очиб туришига ёрдам беради ва узоқ вақтгача сифати бузилмайди. Aгар улар музлатгичда сақланса, хавф минимал бўлади, лекин илиқ ҳароратда сақланса, ошқозоности бези, ошқозон ва йўғон ичак саратонига олиб келадиган бирикмаларни ҳосил қилади.\nAгар сиз микротўлқинли печда тайёрланган попкорнлар билан фильм томоша қилишни ёқтирсангиз, бу одатингиздан воз кечишни тавсия қиламиз. Попкорнлар қиздирилганда ўзидан перфлуорооктаноик кислотасини ишлаб чиқаради. Ушбу модда инсон организмини саратонга олиб келиши мумкин. Кўриниб турибдики, попкорнлар ҳақиқатан ҳам шакардан кўра ёмонроқ.\nОзиқ-овқатга ранг берувчилар\nҲар қандай озиқ-овқат маҳсулотининг ёрлиғини яхшилаб ўқишни маслаҳат берамиз. 5 ва 6 сариқ рангли бўёқлар билан ёзилган ингредиентлар болаларда аллергия, концентрация ва ақлий бузилишга олиб келиши мумкин. Улар асосан ширинлик ва пишириқларда учрайди.\nЭнди айтинг-чи, ҳамон ушбу маҳсулотларни истеъмол қилишдан тўхтамайсизми?\n20 Сентябрь 18:17 58857\n20 Сентябрь 13:55 46570\n22 Сентябрь 15:47 24530\n20 Сентябрь 22:27 23692\n21 Сентябрь 12:00 23395


НАВОИЙ КЕКСАЛАРНИ ҚАДРЛАШ ХУСУСИДА - UzTV New York, Inc.\nНАВОИЙ КЕКСАЛАРНИ ҚАДРЛАШ ХУСУСИДА\n02/06/2015 | Filed under: SOCIETY,UZ TV NEWS | Posted by: admin\nБизга маълумки, миллий анъаналаримиз, бебаҳо қадриятларимиз қадим-қадимдан кексаларнинг ардоқланишига, уларнинг иззат-ҳурматларини жойига қўйилишига катта асос бўлган. Халқ мақоллари, мумтоз адабиётимиз вакилларининг асарларида ҳам айнан шу мавзуга доир ҳикматларни ўқиганмиз. Юртбошимиз томонидан янги 2015 йилни “Кексаларни эъзозлаш йили” деб эълон қилиниши эса бу қадриятларимизнинг бардавомлиги, ҳеч қачон ўлмаслигига далолат бўлди.\nХусусан ҳазрат Мир Алишер Навоий ижодида бу мавзуга бир неча марта мурожаат қилинганини кўрамиз. Жумладан, шоирнинг “Хазойин ул — маоний” девонида бир нечта қитъалар бор. Улардан бири ушбудир:\nҚарилар хотири нозикдур, эй тифл,\nШикастидин қилиб ваҳм, ўлма густоҳ.\nУнуттунгмуки, атфол ўйноғонда\nСинар оз майл кўргондин қуруқ шох.\nАввало шуни айтиш керакки, қитъа мумтоз адабиётимизнинг энг кўҳна шеърий жанрларидан ҳисобланади. Луғавий маъноси парча, бўлак, кесилган дегани бўлиб, маъно йўналиши аниқ белгиланмаган, чегараланмаган, икки ва ундан ортиқ байтли шеърдир. Адабиётшунос олим Иброҳим Ҳаққул: “Мир Алишер Навоий қитъаларида табиатдаги оддий қурғоқчилик ҳодисаларидан тортиб, коинот сир-асрорларигача, чумолидан тортиб, инсон ҳолати ва қисматигача муносабат билдирилган”, деган фикрни билдирган. Биз сўз юритмоқчи бўлган асар ҳам олим фикрларининг далилидир.\nЭй бола, қариларнинг хотири, қалби нозиклашиб қолади, андишасизлик, одобсизлик қилиб озор етказиб қўйма. Улар қалби шу қадар мўртлашганки, мисоли, ёш болалар ўйнаётганда қуруқлигидан озгина ҳаракат билан ҳам синиб кетадиган қуруқ шохдек. Қитъада эса бу пайтда болалар ва умуман, ёшлардан қариларнинг кўнглига қарашлик, улар қалбига озор етказмаслик сўраляпти. Шеър болаларни одоб-ахлоққа чақириб, кексаларга яхши муомалада бўлишга, дилларига озор етказмасликка чақиряпти. Чунки шоирнинг ўзи таъкидлайдики, кимки кўнгилни қаттиқ сўз билан жароҳатлар экан, унга аччиқ тил заҳарли найзадек санчилади. Кўнгилда тил найзасининг жароҳати битмас; у жароҳатга ҳеч нарса малҳамлик қилмас.\nДемак, хотири ва кўнгли нозиклашиб қолган қарияларга фақат ва фақат яхши ва ширин тил билан муомала қилишимиз шарт. Шу ўринда мисол қилиб “Фарҳод ва Ширин” достонидаги бир воқеани келтирсак жоиз бўлар: Хоқон ўзининг қариб бораётгани, Фарҳод эса ақлли, мард ва паҳлавон йигит бўлиб, фақат Чин мамлакатига ҳоқонлик қилишгагина эмас, балки бутун оламга султон бўлишга ҳам лойиқ эканлигини айтиб, тахтини топшириш вақти етганлигини айтади.\nҚарилиқ айбини ёшурса бўлмас,\nБорур чоғ бўлди, боқиб турса бўлмас.\nСоқол оқи ўлумга пешравдур,\nТириклик сабзаси узра қиравдур.\nШунда Фарҳод бу сўзларни эшитиб зор-зор йиғлаб, отасига узоқ умр тилайди ва одоб билан бундай масъулиятли ишга тайёр эмаслигини баён қилади. Ва:\nЧу сурди нуктани бу навъ дилкаш\nБаёнидин атоси бўлди дилхуш .\n“Маҳбуб ул-қулуб” асарида эса шундай мисраларни ўқиймиз: “Қарилик ёшлик майига хуморликдир, йигитликдаги соғломликни ҳасрат-ла қўмсашликдир. Қарилик кунлари шод юрган одамларни ношод этади. Кўнгилдаги ҳавас –орзулар шохи синади; балки барча тараддуд ва ҳаракатлардан кўнгил тинади.” Шулар сабаб бўлса керакда улар кўнгилларининг нозиклашиб, салгина ножўя сўздан ҳам ранжиб қолишларига. Яна ҳазрат бобомиз таъкидлайдики: “Қариялар муҳтожликка тушиб қолса, касб-ҳунар қила олмаса ва тилашга тили бормаса, уларга раҳм-шафқат қилишга шошил ва қўлингдан келганча эҳсон қил”.\nЮқорида таъкидлаб ўтганимиздек, кексаларни қадрлаш ва авайлаш, уларга етарлича ғамхўрлик қилиш бугунги кунда юртимизда давлат миқёсидаги, ҳукуматимиз диққат-эътиборидаги ишга айлангани улуғ бобомиз руҳларини ҳам шод қилган бўлса не ажаб?!\nНавоий даҳоси шундаки, унинг шеъриятида қаламга олинмаган муаммо, назардан четда қолган масала йўқ. Бу улкан шеърият бағрига кирганимиз сайин нимаики саволларимиз бўлса жавоб топамиз. Йилимизнинг “Кексаларни эъзозлаш йили” деб номланиши ва бунга юқоридаги мисолларнинг вобасталиги фикримизнинг исботидир.\nЮртимизда байрамлар кўп. Мен истардимки, Ҳазрат бобомиз Мир Алишер Навоийнинг таваллуд кунлари ҳам улуғ байрамга айланиб, ҳар бир хонадонда нишонланса. Шу куни миллат маънавиятининг Қомуси бўлган шоир ҳикматлари такрор ва такрор ўқилса, эшитилса, таҳлил қилинса ва ибрат олинса. Зеро шоирнинг ўтлуғ муножотларини ўзимизга-да тадбиқ қилсак хато бўлмас:\nИлоҳи, ғафлат уйқусидамиз, бедор қил ва жаҳолат мастлиғидамиз, ҳушёр қил.


8 ой аввал | Quddusiyo | 2255\nАссалому алайкум! Мен фарз бўлган ибодатларни 15 ёшимда бошлаганман. Ҳозир ёшим 41 да. Инсон ҳамиша бир хил турмайди экан. Бир неча йиллардан бери касалман. Бу йил деярли тузалмадим. Докторлар қатъий пархез ёзиб беришган. Фақат суюқлик ичаман. Суюқ овқатни ҳам фақат сўлини бу қачонгача давом этишини билмайман. Ишлайман. Шом намозларига келиб дорилар тасирида ухлаб қоляпман. Ўзимни мажбур қилиб шом, хуфтонга тураман. Лекин “аттахият”да яна кўзим илиниб қолади. Ҳатто туш кўришгаям улгираман. Қазоларим кўпайиб кетди. Илтимос маслаҳат беринглар. Намозларни ўтириб ўқисам бўладими? Олдиндан раҳмат. Аллоҳ рози бўлсин.\nАллоҳ таоло сизга берган дардини хато камчиликларингизга каффорат қилсин ва охиратда бўладиган мақомингизни юксак бўлишини насиб қилсин. Аҳли балоларга берадиган ажрларини насиб қилсин. Аллоҳ таоло бандасининг тоқати етмайдиган нарсаларга буюрмайди. Намозни фарзларини албатта туриб ўқинг. Суннатлар борасида ихтиёрингиз. Валлоҳу аълам!


Табиий офатларга мустаҳкамликни ошириш дастури ишга туширилди » Ўзбекистон янгиликлари – Zamin.uz\nЎзбекистонда Жаҳон банкининг табиий офатларга тайёргарлик ва мустаҳкамликни ошириш дастури ишга тушди, деб хабар бермоқда "gazeta.uz" нашри.\nЖаҳон банки (ЖБ) Япония ҳукуматининг молиявий кўмаги билан Ўзбекистонда табиий офатларга мустаҳкамликни ошириш бўйича махсус дастурни ишга туширди. Тошкентда сешанба куни фавқулодда вазиятлар вазирининг биринчи ўринбосари Комилжон Арипов, , Япония элчиси Нобуаки Ито, Жаҳон банкининг Ўзбекистондаги ваколатхонаси раҳбари в.б. Ян-Петер Олтерс, ЖБнинг табиий офатлар хавфини бошқариш йўналишидаги Европа ва Марказий Осиё минтақаси бўйича мутахассиси Ко Такеучи иштирокида дастур очилишига бағишланган маросим бўлиб ўтди.\n«Лойиҳа мақсади — Ўзбекистоннинг сейсмик хавфларни камайтириш, фавқулодда вазиятларда бошқарув тизимини такомиллаштириш, офатлар оқибатидаги молиявий зарарларни баҳолаш бўйича салоҳиятни мустаҳкамлашда республика ҳукуматига кўмаклашишдан иборат», — деди Ко Такеучи. Япония ҳукумати дастурни амалга оширишга 1,25 млн АҚШ долларини ажратди.\nДастурнинг асосий координатори — Фавқулодда вазиятлар вазирлиги, вазирлик ва идоралар табиий офатлар хавфини бошқариш бўйича ҳамкорликда фаолият олиб боради.\nЎзбекистон сейсмик фаол ҳудудда жойлашган бўлиб, табиий офатларга тайёргарлик масаласи ҳукумат учун мамлакатни ривожлантиришнинг муҳим шартларидан бири ҳисобланади.\nТеглар: нашри фаол тайёргарлик ҳукуматига банки ЖБ\n11:01 Газ таъминотини яхшилаш йўлида: Ўзбекистонда 14 та хусусий компания газ сотиш билан шуғулланади\n11:02 Японияда 65 ёшдан катталар сони рекорд даражага етди


Қашқадарёда маҳалла раислари ўқитилмоқда. Энди муаммоларга янгича ёндошув билан ечим топиладими? - Фуқароларнинг ўзини ўзи бошқариш органлари фаолиятини мувофиқлаштириш бўйича Республика кенгаши\nҚашқадарёда маҳалла раислари ўқитилмоқда. Энди муаммоларга янгича ёндошув билан ечим топиладими?\nХабарингиз бор, ахборот сайтимизда барча соҳалар каби маҳаллалар тизимида йўл қўйилган камчиликлар ҳам мунтазам ёритиб борилмоқда. Жумладан жорий йилнинг 19 апрель куни «Қашқадарё маҳаллаларида илдиз отган муаммолар, ечимини кутаётган долзарб масалалар ва масъулиятсиз раислар ҳақида…» номли мақола эълон қилинган эди. Мазкур мақолада маҳалла раисларининг сусткашлиги ва ҳуқуқий ҳамда сиёсий саводхонлиги паст экани ҳақида гап боради.\nБугун Косон туманида ўтказилган ўқув-семинарда эса маҳалла раисларининг саводхонлигига алоҳида урғу берилди.\nКосон туманидан 68 нафар, Муборак туманидан 25 нафар иштирокчилар жалб қилиниб, ҳар бир маҳалла фуқаролар йиғинлари раислари ушбу ўқувларда 88 соатлик ўқув дастури бўйича ўқимоқда.\nЎзбекистон Республикаси Вазирлар Маҳкамасининг 2019 йил 13 майдаги “Фуқаролар йиғинлари раисларининг малакасини ошириш бўйича ўқувларни ташкил этиш ва ўтказиш чора-тадбирлари тўғрисида”ги 3-сонли мажлис баёнида белгиланган вазифалар ижросини таъминлаш мақсадида ташкил этилган семинар икки ҳафта давом этиши режалаштирилган.\nЎқув жараёнида маҳаллар раисларининг ваколатлари, уларга яратиб берилган имкониятлар, фуқаролар билан самарали ишлаш, уларнинг муаммосига янгича ёндошув билан ечим топиш масалалари ҳам кўтарилмоқда.\nАвтор: кўрсатилмаган / Манба: nnews.uz / Кўришлар: 144


Ўзбекистонда «Ҳалол стандарти» жорий этилди. Ҳалол сертификат олган корхона ҳам бор... | Azon.uz - Ахборот-таҳлилий портал\n2773 16:27 17.09.2020\nОхирги бир-икки йил ичида юртимизда ҳалол стандартлари жорий этилиши ҳақида гап-сўзлар юрганди. Бу борада амалий ҳаракатлар ҳам бошлангани ҳам қулоққа чалинган. Яқинда ижтимоий тармоқларда “Тўхтаниёз Ота” фермер хўжалиги “Ҳалол” сертификатини қўлга киритгани ҳақида хабар тарқалди.\nЎзбекистонда ҳам “Ҳалол” стандарти амалиётга жорий этилаётгани қувонарли ҳол, албатта. Зотан, ривожланган давлатлар, Европа мамлакатларида аллақачон йўлга қўйилган мазкур стандарт ўзининг ижобий тарафлари билан ҳатто ғайридинлар томонидан ҳам тан олинган.\nХўш, Ҳалол сертификат олиш ниятида бўлган тадбиркорлар, ишлаб чиқарувчилар қаерга, қайси ташкилотга мурожаат қилиши керак? Ҳалол стандартнинг талаблари қандай?\nБу каби саволлар ўқувчиларимизни қизиқтириши табиий ҳол. Биз мазкур саволларга жавоб олиш учун Стандартлаштириш, сертификатлаш ва техник жиҳатдан тартибга солиш илмий-тадқиқот (қисқача Стандартлар институти) институтининг Ҳалол маҳсулот ва хизматларни сертификатлаштириш органи бошлиғи Суннатилла Саидовга мурожаат қилдик.\n– Суннатилла ака, суҳбатимиз аввалида ташкилот ва кенгаш ҳақида қисқача маълумот бериб ўтсангиз…\n– Бизнинг ташкилот "Ўзстандарт" агентлиги қошидаги Стандартлар институти ҳисобланиб, кенгаш фаолиятига Вазирлар Маҳкамаси томонидан ваколат берилган. Кенгаш SMIIC ташкилотига аъзо ҳисобланади. SMIIC – Ислом ҳамкорлиги ташкилоти қошида ташкил топган Мусулмон мамлакатлари Стандартлаштириш ва сертификатлаш институти. Ҳозирги кунда 32 та мусулмон давлатлари аъзо бўлган. Ўзбекистон ҳам 2019 йил 1 январдан тўлақонли аъзоси ҳисобланади. SMIIC ташкилоти асосан ҳалол стандартлар бўйича фаолият юритади. Унинг таркибига стандартларни ишлаб чиқадиган 34 та техник қўмиталар киради ҳамда озиқ-овқат, туризм, банк, енгил саноат каби соҳаларни қамраб олади. Биз ҳам бу ташкилот аъзоси сифатида SMIIC стандартларини юртимизда қўллаб келмоқдамиз.\nБугунги кунда ҳалол маҳсулот стандартларига тўғри келганлиги сабабли “Тўхтаниёз Ота” фермер хўжалиги билан шартнома тузилиб, яхши натижаларга эришилди. Бу стандартлар SMIIC ташкилоти томонидан ишлаб чиқилган ва аъзо давлатлар томонидан тан олинади. Бу стандартларни ишлаб чиқишда Саудия Арабистони, Туркия, Покистон, Эрон, Малайзия, Индонезия каби ислом давлатлари қатнашган. Шу билан бирга тўрт мазхаб вакиллари иштироки ва ўзаро келишув асосида стандартлар амалиётга тадбиқ этилган. Стандарт шартлари Республикамизга ҳам тўғри келгани учун шу йўналишда фаолият олиб борамиз. Малайзия, Саудия Арабистони ҳамда БАА давлатларида ўзининг ҳалол стандарт талаблари мавжуд. Шундай бўлса-да, улар ҳам SMIIC ташкилотининг талабларини тан олишади.\n– Бугунги кунда фақатгина битта ташкилот ҳалол сертификатига эга бўлса, унинг шартлари қанчалик қийин ва талабгорлари қанчалик кўп?\n– Стандартга талабгор ташкилотлар жуда кўп. Стандартга эга бўлишнинг бир қанча шартлари мавжуд. Улардан энг асосийси – маҳсулотнинг хавфсизлиги. Шу билан бирга маҳсулот қабул қилиб олишдан тортиб, уни сақлаш, тайёр маҳсулот ҳолига олиб келиш, қадоқлаш жараёнлари, унинг сифати, ходим, ишчиларнинг малакаси ўрганилади ва талабларга жавоб берса, тақдим этилади. Айнан “Тўхтаниёз-Ота” фермер хўжалигида бу тизим яхши йўлга қўйилган. Уларда шахсий фермер хўжалиги мавжуд. Маҳсулотни ўзлари етиштириб, тайёр ҳолатга келтиришади. Ишлаб чиқариш жараёни ҳам хавфсизлик талабларига жавоб беради. Бунда асосий талаб, бу – маҳсулот тайёр бўлиш жараёни занжир каби бир-бирига боғланган бўлишидир. Яъни, бир эшикдан хомашё кирса, иккинчи эшикдан тайёр маҳсулот чиқиб кетиши зарур. Ишчи ходимларга ҳам маьлум талаблар белгиланган. Масалан, қассобнинг Ислом қонун-қоидаларига асосан молни сўйиши, ичини тозалаб, тайёр ҳолатга келтириб бериши шулар жумласидандир. Ундан ташқари, маҳсулотга қўшиладиган турли хил қўшимчалар мавжуд, улар ҳам ҳалоллик талабларига мос бўлиши шарт. Агар маҳсулот ташқаридан кириб келадиган бўлса, махсус текширув асосида ҳалоллик сертификати тақдим этилади. Ҳалол стандартига талабгорлар жуда кўп. Юртимизда туризм ривожланганлиги муносабати билан чет элдан келадиган сайёҳлар учун ҳалол фаолият олиб борадиган меҳмонхона, тамаддихоналарга эҳтиёж туғилмоқда.Шу сабабдан, айниқса, салқин ичимлик маҳсулотлари ҳамда туризм соҳаси асосий талабгор ҳисобланади.\n– Сизлар билан ишлаш тартиби қандай? Яъни Ҳалол сертификат олиш истагида бўлган тадбиркорлар қаерга мурожаат қилади?\n– Бизга мурожаат қиладилар. Аввало ўша корхона билан шартнома тузилади, улар томонидан ишлаб чиқариш хавфсизлигини тасдиқловчи ҳужжатлар тақдим қилинади. Ҳамда корхонадаги ишлаб чиқариш жараёнини текшириш учун соҳа мутахассислари жалб этилади. Барча стандарт талабларига жавоб берилгандагина шартнома тузилади. Шартнома тузиш жараёнида SMIIC талабларидан келиб чиқилади, яъни ишчи ходимларнинг сони, маҳсулот таркиби ўрганилади. У ёғи қизғин жараёнга уланиб кетаверади.\n-Сизнинг фаолиятингизда ГМО (генетик модификацияланган организм)га руҳсат борми?\n-Бизнинг республикамизда ГМОга аниқ бир тақиқ мавжуд эмас. Стандарт талабларидан келиб чиқиб, ГМОни текшириб кўрамиз. Агар маҳсулот бир турдаги ўсимлик ёки ҳайвонлардан чатиштирилган бўлса,руҳсат берилади. Бошқа турдаги ҳайвонлардан бўлса, мумкин эмас.\n– Европа давлатларида ҳам “Ҳалол” сертификати жорий қилинган. Масалан, бирор бир зарурият юзасидан мусулмон киши Европа давлатига борса, талабидан келиб чиқиб ҳалол маҳсулотлар тақдим этилади. Умуман, SMIIC ташкилотига аъзо бўлмаган давлатлардаги ҳалол сертификатларга ишонч борми?\n– Айнан ҳозирги кунда мониторинг тизими йўлга қўйилмаган. Ташқаридан кириб келадиган маҳсулотларнинг ҳалоллик стандартлари текширилади, сертификат берилган ташкилот ўрганилади, керак бўлса, бу ташкилотлар билан боғланилади. Агар маҳсулот таркиби билан боғлиқ саволлар юзага келса ҳам, бевосита улар билан алоқага чиқилади. Ундан ташқари, SMIIC томонидан ихтилофли, яъни шубҳали маҳсулот, қўшимчалар рўйхати шакллантирилди. Масалан, “Е” қўшимчалар. Бу қўшимчалар маълум бир давлатлар томонидан ҳалол, баъзилари томонидан эса ҳаром дейилади. Буларнинг барчаси рўйхатларда бериб борилади. SMIIC стандартида ҳалол ва ҳаром ҳайвонлар туркуми маълум қилинган. Бу талаблар ҳар бир давлатнинг ички фатво ҳайъати қароридан ўзгаради.\n– Биламизки, ҳалол маҳсулотларнинг бирламчи хусусияти, бу- хавфсизлик. Яъни Исломда инсон саломатлиги учун хавф туғдирадиган маҳсулотлар тақиқланади. Демак, озиқ-овқат хавфсизлиги стандартнинг асосий талабларидан бири ҳисобланади, шундайми?\n– Албатта, ҳар бир жараёнга алоҳида масъул шахс тайинланади. Масъул шахс жараённинг хавфсизлиги учун жавоб беради. Масалан, ҳар бир маҳсулотнинг тайёрлаш, сақлаш, технологик ҳамда гигиена талабларини қўлланма асосида тўғри бажара олиши керак.\n– “Ҳалол” сертификатига салқин ичимликлардан ҳам талаб борлигини айтиб ўтдингиз. Лекин баъзи маҳсулотлар ҳалол бўлса ҳам, инсон саломатлиги учун хавфли бўлиши мумкин. Бунга қандай қаралади?\n– Бизда санитария нормаларида қўшилаётган маҳсулотларнинг аниқ миқдори бўлади. Шу миқдордан ошгандан кейин, бу инсон саломатлиги учун зарар бўлиши мумкин. Шу сабабдан ҳар бир маҳсулот қўшилишидан аввал лабораторияда таҳлил қилинади. Агар норма талабларига жавоб бериладиган бўлса, руҳсат берилади. Энергетик ичимликларда шубҳага асос бўладиган маҳсулотлар қўшилиши мумкин. Бу маҳсулотларни ўсимликдан ҳам, ҳайвондан ҳам олиш мумкин. Агар ҳайвондан олинадиган бўлса ҳалол туркумга кирмайди.\nЭнг муҳим жиҳати шуки, қайсидир салқин ичимликларни кўп ва тез-тез ичиш зарарли. Буни унутмаслик лозим.\n– Ўзбекистон мусулмонлари идораси билан алоқада экансиз. Уларда махсус бўлим ташкил қилинганми ёки сизларга мутахассис ажратилганми?\n– Кенгаш ташкил қилинганда, биз Диний идорага мурожаат қилганмиз ва улар бизга мутахассислар рўйхатини тақдим қилишган. Ундан ташқари, вазиятдан келиб чиққан ҳолда имом-хатибларга ҳам мурожаат қилинади. Саволлар туғилганда, диний идораларга расмий хат асосида мурожаат қиламиз.\n– Ҳозирги кунда кенгашда қанча ходим фаолият олиб боради?\n– Бизнинг тизимда “Узтест” давлат корхонаси бор. Улар асосан маҳсулотларга сертификат тақдим этишади. Биз йигирмага яқин мутахассисларни ҳалол стандарт талаблари бўйича ўқитиб, малакасини оширдик. Кейинчалик сертификация жараёнида уларнинг мутахассислигига қараб жалб қиламиз. Жамоамизда 10 нафарга яқин мутахассислар ишлайди. Ҳалол стандартдан, ташқари бугунги кунда долзарб Энергия менежменти билан ҳам шуғулланамиз. Бунда энергияни тежашга қаратилган ишлар амалга оширилади.\n– Четдан импорт қиладиган тадбиркорлар маҳсулот таркибини текшириб беришини сўраб мурожаат қилишса, шуни ўрганиб чиқиб, сертификат бериш амалиёти мавжудми?\n– Буни ташкил қилишимиз мумкин. Бунда мурожаат қилган корхона маҳсулотининг таркиби ўрганилишидан олдин ариза ёзиб, шартнома тузиб, кейин сертификация қилиш мумкин. Бунинг учун маҳсулот тайёрлаш жараёни ҳалоллик стандартларига мувофиқ равишда амалга оширилиши керак. Масалан, гўшт тайёрлайдиган корхона молнинг шаърий қонун-қоидаларга асосан сўйилиши учун шароит яратиб бериши зарур. Бизнинг мутахассислар, лозим бўлса, хорижга бориб, уларни ўрганиб келади. Ҳозирги кунда Белорусиядан гўшт импорт қилиняпти. Тадбиркорлар йирик миқдорда мол тўплайдилар ва бизнинг ходимлар ўша ерга бориб, молларни шаръий асосда сўйилишини назорат қиладилар. Кейин биз уларга маҳсулот ҳалоллиги ҳақида маълумотнома берамиз.\n– Суннатулла ака, мазмунли суҳбат учун ташаккур. Ишларингизда омад тилаймиз.\n– Сизларга ҳам эътибор учун раҳмат. Биз билан бўладиган ҳар қандай ҳамкорликка тайёрмиз.\nСуҳбатдош: Абдулазиз Муборак\nҳалол стандарти Ўзбекистон Махсус\n413 14:55 03.07.2020\n1494 15:33 25.06.2020\niHalalExpo – ҳалол маҳсулотлар ва хизматлар кўргазмаси\n914 13:00 25.06.2020


Грунтларнинг механик характеристикаларнинг дала шароитида аниклаш » Geodeziya » Referat » Referat | Haqida\nAsosiy / ReferatGeodeziya Грунтларнинг механик характеристикаларнинг дала шароитида аниклаш\n1.Юк остида булган грунт намунасининг деформацияланиш\n2.Шурф ва скважиналарда синашлар.\n3.Чукишларнинг босим юзасига богликлиги.\n4.Синашларда ишлатиладиган штамплар. 5.Синашларда погона юклари.\n6.Грунтларни статик зондлаш усулида текшириш.\nКуп холларда лаборатория шароитида аникланган характеристикалар куйилган талабларни кониктирмайди. Ана шундай пайтларда грунтларнинг физик-механик характеристикалари дала шароитида аникланади. Бундай синашлар шурф ва скважиналарда олиб борилади.\nГрунт хоссаларини штампларда синаш утгач асрнинг охирларидан бошланган булсада, бунда сезиларли узгаршлар булгани йук. Штампларни юклаш мосламалари ва улчаш асбоб-ускуналар мукамаллашди. Лекин мураккаблиги ва мехнат харажатлари аввалгидек колди.\nБикр штамп остидаги грунтда юзага келадиган умумий характерли жараёнлар 1-чизмада курсатилган.\nБикр штампни юклаш оркали грунтларни синашда деформация модулининг киймати куйидагича аникланади.\nБунда: - Пуассон коэффициенти; кумлар учун ( =0,3 кумок учун =035, лойлар учун W = 0,79 - коэффициент, штамп шакли ва бикрлига боглик; d-штамп диаметри, см; -босимпинг ортрпи: босимга моc чукишнинг ортиши.\nОлиб борилган тажрибаларнинг курсатишига, юзага келадиган чукишлар киймати штампнинг улчамларига боглик экан (2-чизма).\nЧизмадан бир хил босим остидаги штампларнинг юзаси катта булганда чукиш кийматининг катталигини куриш мумкин.\nЭнг хакикий натижалар нойдевор улчамига якин штампларда синашда юзага келади. Лекин куп холларда бундай тажрибалар утказиш иложи булмайди.\nАКШ да кумлар учун штамп юзаси 900 см, лойлар учун $=3600 см га тенг килиб олинган. Норвегияда кумлар устидан синаш ишлари $=1000 см штампларда утказилади. Бизда хозирги кунда шурфларда, котлованларда синаш ишлари доира шаклдаги юзаси 2500 см2, 5000 ва 10000 см2 ли бикр штамплар ишлатилади. Скважиналарда тажрибалар утказиш учун доира шаклидаги юзаси 600 см2 га тенг штамплар ишлатилади.\nIIIтамп юзаси, см:2 2500 5000 10000\nДиаметри, см 56,2 79,2 112,6\nКумли грунтларнинг зичлиги ва лойли грунтларнинг консистенциясига караб, уларни статик юклар остида синганда харакатда булган ГОСТ талаби буйича куйидаги улчамли штамплар ишлатилади:\nЗич кумлар ва лойли грунтлар учун (1 025) - штамп юзаси 5500 см2.\nШтампга юк узатиш усули буйича масалалар икки турга булинади: юкни домкратлар ёрдамида узатиш; юкли платформалар оркали.\nСинашларда юзага келадиган чукишларни улчов аниклиги 0.1 мм дан куп булмаган асбоблар ишлатилади. Бундай улчашларда ниввилдан фойдаланиш тавсия этилмайди, чунки энг сезгир нивеллир 0.5 мм аникликда улчаши мумкин. Купинча ПМ - 2, (прогибомер Максимова) ПАО - 6 (прогибомер Аистова) асбоблари ишлатилади. Улчашлар учун камида 2 та асбоб керак булади ва улар укка нисбатан симметрик жойланиш керак.\nДеформация модули кийматини аниклаш учун синашлар сони 3 та булиши керак. (Сиќилиш зонасидаги хамма грунт катламлари синовдан утказилади. Агар сиќилиш зонаси 6 м дан ошса, у холда пастки катламлар скважиналар синалади.\nХаракатда булган ГОСТ га асосан кумлар учун погона юклар микдори куйидагича белгиланади.\nЗич кумларда - 1 кг/см2\nУрта зич кумларда - 0,5 кг/см2\nГовак кумларда - 0,25 кг/см\nЛойли грунтлар учун погонали юк киймати куйидагича жадвалга келтирилган:\nГрунт консистенцияси\tПогона юк микдори, говакли коэффициенти куйидагича тенг булади\n0,5 е 0,8\n1\t1\t0,5\n0,25 J 0,75\n1\t0,5\t0,5\n0,5\t0,25\t0,25\nХар бир погона юк олдинги погонадан деформациялар шартли сунгач куйилади. Шартли суниш деб куйидаги микдор кабул килинади: кумлар учун - чукиш охирги соатда 0,1 мм дан ошмаса; лойлар учун-чукиш охирги икки соатда 0.1 мм дан ошмаса.\nСкважиналарда синашда диаметри 27,7 см ва юзаси 600см га тенг штамплар ишлатилади. Диаметри 325 мм булган трубага штамп диаметри 219 мм ли трубаларда туширилади.\nГрунтларни статик зондлаш усулида текшириш\nТабиий шароитда статик зондлаш усулида грунтларни текшириш самарали усулларидан бири хисобланади. Бу усулни асримизнинг 30-йилларида Голландияда куллай бошладилар. Хозирги пайтда устун козикли пойдеворларнинг узунлиги ва юк кутариш кобилияти статик зондлаш оркали аникланади.\nИктисодий самаралигига караб бу усул куп мамлакатларда кулланила бошланди (Европа, Австралияда, Японияда, АКШ да).\nСтатик зондлаш конуси грунтга ботириш оркали амалга оширилади. Конус асоснинг юзаси 10см, диаметри 36 мм кирралари орасидаги бурчак 60 градусга тенг.\nДомкрат ёрдамида зонд грунтга ботирилади. Юзага келадиган зурикиш манометр оркали улчанади. Зондлаш натижалари икки графикда ифодаланади: биринчиси - зондлаш чукурлигига караб конус ичида юзага келаган умумий каршилик, кг/см2; иккинчиси трубани ботиришга юзага келган умумий каршилик, кг ёки т.к.\nЗондлаш натижаларини графикда курсатиш учун куйидаги масштаблар кабул килинади.\nЗондлаш чукурлиги ....1см = 1м\nгрунтнинг конусга курсатган\nкаршилиги qc.....1 см = 20 кг/см\nгрунтнинг муфтадаги сирпанишга\nкаршилиги fs ....... 1см = 5 кг/см\nгрунтнинг зонднинг ботиришса\nкурсатган умумий каршилиги Qt.......1см = 500кг/см\nГрунтнинг зонд буйича умумий\nсиканиш каршилиги Qst .......1см =500КГ/см\nАгар зондлаш стандарт асосида бажарилган булса, у холда графикда (пастки унг бурчакда) S харфи куйилади, ундан сунг мослама турини курсатувчи харор куйилади: М - механик , Е – электрик,Н-гидравик.\nЗондлаш журналига (корхонанинг ички хужжати хисобланади) зонд бош кисимининг номери, курикдан утказилганлиги хакидаги сертификатнинг номери ва утказилган вакти курсатилши шарт.\nСтатик зондлаш ёрдамида куйидаги ишлар бажарилиши мумкин;\n• Инженер - геологик элементлардаги катламлар баландлиги, грунтларнинг таркиби, холатини ажратувчи чегараларни урнатиш мумкин;\n• грунтларнинг майдон буйлаб ва чукурлик буйлаб таркиби бир\nкояли грунтлар ётган чукурликни:\n• грунт физик-механик характеристикаларининг (зичлик, ички ишкаланиш бурчаги, деформация модули ва хоказо) тахминий микдорий\n• устун нозик учида ва ён сиртидаги грунт каршилиги урнатишда;\nАйрим холларда , масалан кумли грунтларда, ер ости сувларидан пастда ётгач грунтлардан структураси бузилмаган намуналар олиш иложи булмай колади. Ана шундай пайтларда динамик зондлаш усули кул келади.\nБу усулнинг маъноси куйидагича: зонд грунтга ташки зарба ердамида ботирилади.\nБерилган зарблар сонидан N (олдагда, 10 см ботириш) зонднинг чукурликка ботишига S зондлаш курсатгичи дейилади.\nКонус диаметри = 74 мм, кирралари орасидаги бурчак 60 гр га тенг (3-чпзма).\nДинамик зондлаш ёрдамида кумларнинг зичлигини урнатиш ёки ички ишкаланиш бурчагини аниклаш мумкин. Масалан\n30см ботириш учун зарбалар сони\tНисбий зичлик\tГрунтларнинг зичлиги\n0-4\t0,2\tУта говак\n5-9\t0,2/0,33\tГовак\n10-29\t0,33/0,66\tУрта зич\n30-50\t0,66/1,0\tЗич\n-50\t1\tУта зич\n30 см ботириш\nучун зарбаларни ....... 10 16 22 30 40 60\n,град ........30 32 34 36 38 40\nЛаборатория шароитида аникланган деформация модули дала шароитида аникланган кийматдан 2-6 марта кам булиши кузатилган. Дала шароитида синашлар эса жуда кимматга тушади. Шунинг учун кейинги йилларда деформация модулини аниклашда прессиометрлардан фойдаланила бошланди.\nУнинг мохияти куйидагича: олдинги утказилган скважиналарга махсус камера туширилади ва юкоридаги камерага босим берилади. Камера босим натижасида кенгаяди ва ён томонга маълум босим курсатади, грунт эса босим натижасида деформацияланади.\nПресснометрланинг турлари хилма-хил. Уларнинг биртаси билан танишамиз.(4-чизма)\nБу прессиометр диаметри 32 / 115 мм ли цилиндрик зонддан иборат ва у скважинага туширилади. Ер сатхида улчов аппаратураси урнатилади.\nСинаш пайтида зонд ва улчов аппарати сув билан тулдирилади. Хамма камераларда бир хил босим хосил килинади. Улчов камерасининг деформацияси цилиндрдаги суюкликнинг пасайиши билан улчанади.\n4.\tДолматов Б.И. Механика грунтов,основания и фундаменты. М., Стройиздат, 1986.\nTeglar: зондлаш юзаси босим штамплар диаметри юзага кумлар куйидагича ишлатилади шароитида статик грунт оркали булган грунтларнинг штамп умумий каршилиги синашлар мумкин\nАгрокимёвий тадкикот усуллари. Дала тажрибаси\nУртача юкламани аниклаш\nДала экинларининг ахамияти, гурухлари, келиб чикиш марказлари\nЕр ости сувларининг харакати тугрисида умумий тушунча\nДала экинлари биологияси етиштириш технологиясининг назарий асоси\nАллергологик касалликлар эпидемиологияси. ташхис ва даволаш


Дунёни коронавирус сабабли янги инқироз кутаётганлиги айтилди\n02:36 / 17.10.2020\nЖаҳон банкининг маълумот беришича, қашшоқ мамлакатлар 2020 йилда тўлаши керак бўлган қарзларнинг 60 фоизи Хитойга тўғри келади.\nКоронавирус пандемияси глобал рецессияни келтириб чиқарди, энди эса молиявий инқирозга ҳам сабаб бўлиши мумкин, деди Жаҳон банкининг бош иқтисодчиси Кармен Рейнхарт. Бу ҳақда Bloomberg ёзмоқда.\n«Бу молиявий инқироз сифатида бошланмаганди, аммо эндиликда жиддий молиявий оқибатларга олиб келувчи кенг миқёсдаги иқтисодий инқирозга айланди», — деди у.\nРейнхарт G20 мамлакатлари 15 октябрь куни коронавирус сабабли қашшоқ мамлакатларнинг қарзларини тўлаш муддатини яна олти ойга, 2021 йил ўрталаригача узайтириш тўғрисида келишиб олганидан сўнг ана шундай баёнот берди.\nТашкилотнинг маълумот беришича, қашшоқ мамлакатлар 2020 йилда тўлаши керак бўлган қарзларнинг 60 фоизи Хитойга тўғри келади. Қайд этилишича, Пекин ривожланаётган мамлакатларга шаффоф бўлмаган шартларда ва анча юқори фоизларда кўплаб миқдорда қарз берган. Рейнхарт Хитой шу билан бирга қашшоқ давлатларнинг қарз юкларини енгиллаштиришда қисман иштирок этаётганлигини қўшимча қилди. Аммо 16 октябрь куни Хитой марказий банки G20 таклифини қўллаб-қувватлашини эълон қилди, деб ёзади Reuters.\nАввалроқ коронавирус сабабли Замбия дефолт эълон қилиши мумкинлиги хабар қилинганди. Бу мамлакатнинг уч миллиард долларлик давлат облигацияларига эга бўлган инвесторлар Замбия ҳукуматининг тўловларни тўхтатиб туриш тўғрисидаги илтимосига рози бўлишмаса юз беради.


ЎЗИНГ БИЛМАГАН НАРСАГА ЭРГАШМА – .:: Xadicha.uz\nАллоҳ таоло Қуръони Каримда Исро сурасида шундай марҳамат қилади:\nЎзинг билмаган нарсага эргашма! Албатта, қулоқ, кўз ва дил-ана ўшалар, масъулдирлар. (36-оят)\nҲеч бир инсон ўзи яхши билмаган нарса ҳақида гапирмаслиги лозим бўлади. Ислом шариати ҳар бир нарсани илмий асосда олиб боришга, билмаган нарсасидан узоқ бўлишга даъват қилади. Мусулмон киши бирор масала ҳақида гапирмоқчи бўлса, ўзи аниқ ишонган, маълум бир асосга таянган ҳолда бу ишни бажариши керак. Тахминлар, гумонлар, кимдандур эшитган эдим деган гаплар билан ҳукм чиқариш ва уни одамларга тарқатиш мутлақо ножоиздир. Пайғамбаримиз соллаллоҳу алайҳи васаллам ўзларининг бир ҳадисларида: “Гумондан эҳтиёт бўлинглар, чунки гумон энг ёлғон сўздир”, деганлар. Бундан ташқари ишончли маълумотни ўқиб, ёки илм аҳлидан эшитиб бу маълумотни қандай бўлса шундайлигича етказмаслик ҳам катта гуноҳ саналади. Инсоннинг қулоғи, кўзи ва дили эшитган, кўрган ва билган хабарлари учун масъул ҳисобланади. Кимки бу масъулиятни ҳис қилмаса омонатга хиёнат қилган бўлади.\nИслом шариатининг Қуръони каримдан кейинги ишончли манбаси бўлмиш ҳадиси шарифларнинг бизгача етиб келишида ана шундай омонатдор кишиларнинг ҳиссаси беқиёс. Пайғамбаримиз Муҳамммад сав дан бизгача бир неча минглаб ҳадислар етиб келган. Бу ҳадисларни тўплаб, китоб ҳолига келтириш учун ислом умматининг кўплаб омонатдор олимлари бутун умр меҳнат қилишди. Бу уламолар ўзлари тўплаган ҳадислар ва бошқа ҳадисларни ёддан билишар эди. Бугунги кунимизда барча ҳадисларни ёддан биладиганлар оз бўлса-да, лекин ҳадисларни текширишнинг осон йўллари кўп. Ҳозирги кунда бирор маълумотни бу ҳадисда келтирилган ёки ҳадисда келмаган дейиш учун юзлаб китобларни ўқиб чиқишга ҳожат йўқ. Замонавий қурилмалардан компюпер, телефон, планшет каби жиҳозлардан бирор маълумотнинг ҳадисларда келган ёки келмаганини тезда билиб олиш мумкин. Бир сўз билан айтганда ҳозирги кунимизда нотўғри ва динимизда йўқ бўлган маълумотларини “Пайғамбаримиз шундай деганлар” деб тарқатавериш ўта жоҳиллик бўлади. Уларнинг гапига кўр-кўрона ишониб кетавериш ҳам инсоннинг масъулиятсизлигидан далолатдир.\nКўз ҳам, қулоқ ҳам, дил ҳам ҳар бир нарсадан масъулдир. Бу дунёда бу масъулиятдан қочиб қолинса ҳам, у дунёда, албатта, жавобгар бўлади. Охиратдаги ана ўша масъулият, айниқса, мусулмонларни илмий омонатга ҳеч хиёнат қилмасликка ундаган. Улар доимо билгани ҳақида тўғри маълумотлар берганлар. Юқоридаги ояти каримага ўхшаш оятлар, Пайғамбаримиз соллаллоҳу алайҳи васалламнинг ҳадислари уларни доимо илмий омонатга хиёнат қилмай тўғри маълумотлар беришга чорлаб келган.\nИнсонлардан эшитган нарсасини сўраб суриштирмай гапиравериш гуноҳ саналади. Чунки кишилар ўртасида турли асоссиз гаплар юриши айниқса бугунги кунлардан жуда кенг тақалиб кетди. Бу гап сўзларнинг жуда кўпи ёлғон ва уйдирмалардан иборат бўлади. Эшитган гапини одамларга гапиравериш ёлғончиликка олиб бориши шу сабабдан келиб чиқади. Аллоҳ таоло ҳузурида гуноҳкор бўлишдан қўрққан банда эшитган гапини гапиравермаслиги лозим.\n“Ёлғонни фақат Аллоҳнинг оятларига иймон келтирмайдиганларгина тўқирлар. Ана ўшалар ўзлари ёлғончилардир”, деган (Наҳл, 105).\nБу ояти каримада ёлғонни фақат иймонсизларгина тўқишлари таъкидланяпти. Чунки уларда савоб, гуноҳ деган тушунча йўқ. Ёлғон гапирса, гуноҳ бўлишига, у дунёда азобланишига ишонч бўлмагани учун ҳам ўйламасдан ёлғон тўқийверадилар. Мўминлар эса, ёлғонни катта гуноҳ, деб биладилар. Ёлғон гапириш туфайли охиратда азобга дучор бўлишларидан қўрқадилар.\n“Эй Аллоҳнинг Расули! Мўмин қўрқоқ бўладими?” деб сўралди.\n“Эй Аллоҳнинг Расули! Мўмин бахил бўладими?” деб сўралди.\n“Эй Аллоҳнинг Расули! Мўмин ёлғончи бўладими?” деб сўралди.\nУшбу ҳадиси шарифдан кўриниб турибдики, Пайғамбаримиз соллаллоҳу алайҳи васаллам гарчи бошқа ҳадисларда қўрқоқлик ва бахилликни салбий сифатлар ўлароқ танқид қилган, улардан четланишга амр қилган бўлсалар ҳам, бу ерда ёлғонга нисбатан бу икки салбий сифат арзимас бир ҳол эканини билдирмоқдалар. Шу билан бирга, ёлғон нақадар катта гуноҳ эканлигини, ёлғончи одам мўмин бўлолмаслигини таъкидламоқдалар. Ушбу ҳолатларни ҳисобга олиб, Исломда ёлғонга қарши қаттиқ курашилган. Ёлғончилар турли разил сифатлар билан сифатланиб кўрсатилган ва уларга тайинланган жазолар такрор-такрор айтилган.\nЁлғонларнинг энг каттаси бўлмиш Аллоҳ ва расулининг номидан ёлғон тўқишнинг оқибати ҳақида билиб олишимиз ҳам жуда муҳим.\n“Мендан бир оят бўлса ҳам етказинглар. Бани Исроил ҳақида гапиринглар, танглик йўқ. Ким менга қасддан ёлғон тўқиса, дўзахдаги ўриндиғига жойлашаверсин”, дедилар”.\nПайғамбаримиз соллаллоҳу алайҳи васаллам айтмаган нарсани у зотдан деб гапириш шунчалар ёмон нарсаки, ким шу ишни қилса, дўзахий бўлиши турган гап. Билиб-билмай турли гапларни ҳадис, деб гапириш катта гуноҳ. Шунинг учун ҳадиснинг ҳақиқий эканлигига тўлиқ ишонч ҳосил қилмасдан туриб, ҳадис айтиш яхши эмас. Пайғамбаримиз сав номларидан аниқ билмасдан туриб, гапириш бу динимиз номидан, Аллоҳ таоло номидан ёлғон тўқишдир.\n“Менинг сизларга кўп ҳадис айтишимни ман қиладиган нарса Пайғамбар соллаллоҳу алайҳи васалламнинг: “Ким менга ёлғонни қасд қилса, дўзахдаги ўриндиғини олаверсин», деганларидир”, деди”.\nАнас ибн Молик розияллоҳу анҳу илмий одобга қаттиқ риоя қилганлар. У киши Пайғамбар соллаллоҳу алайҳи васалламнинг хизматларида ўн йил бардавом турган зот бўлиб, саҳобаи киромлар ичида энг кўп ҳадис билгувчилардан эдилар. Зеҳнлари жуда ўткир, хотиралари кучли эди. Шундай бўлса ҳам Пайғамбаримиз айтмаган бирор оғиз сўзни айтиб қўйиб, дўзахий бўлишдан қўрққанлар.\nИслом дини ёлғоннинг ҳар қандай кўринишини ҳаром қилган. Ислом назарида ёлғончи Аллоҳнинг душмани, иймонсиз ҳисобланади. Расули акрам соллаллоҳу алайҳи васалламга нисбатан ёлғон тўқиш, у киши айтмаган гапни айтди, қилмаган ишни қилди, дейиш мисли йўқ улкан гуноҳ бўлади.\nҲар қандай масалада ўзи аниқ билмаган нарсани гапириш кишининг ёлғончилигидандир. Мусулмон киши ҳеч қачон гумон ва тахминларга асосланиб гапириб юрмаслиги керак. Айниқса, дину диёнатга, иймон-эътиқодга, ҳалол-ҳаромга, шариат аҳкомларига ва оят-ҳадисга тегишли мавзуда сўз юритганда жуда эҳтиёт бўлиш керак.\nslayd Ибрагимова Сурайё\t2020-08-14


Абдулла Қаххор «Уғри» хикоясы - План урока\nАбдулла Қаххор «Уғри» хикоясы\nСабақ жоспары | Документы | Қосымша сабақ жоспары Загрузок: 0 | Просмотров: 841 | Размер: | Автор: гость\nФурхат атындағы № 37 жалпы орта мектебінің\nөзбек тілі мен әдебиеті пәні мұғалімі\nТурсунов Тавакал Саитович\nАшық сабақ тақырыбы: А.Қаххор «Уғри» хикоясы\nУқиш ва езиш орқали танқидий мулохаза ютритиш технологиясы (Т М Ю)\nМавзу: Абдулла Қаххор «Уғри» хикоясы\nМақсад: Уқувчилар бир – бирига саволлар бериш орқали мустақил изланишларга ва мавзу буйича мунозаралар юргизич натижасида теран фикирли инсон булиб етишишлари учун қулай вазият яратиш.\n1. Уқивчилар мазмунли, маъноли саволлар бериш, фикирлашлари ва изланишлари учун шароит яратиш.\n2. Мавзуга қизиқтириш орқали уқувчиларни ижодга ундаш.\n3. Узини муаллиф урнида хис қилиб, гурух ишларга ва билим олишга масулъият сезиш.\nДарс жихози: А.Қаххорнинг хикматли сузлари, ёзувчининг расми , мақоллар битилган қоғозлар, интерфаол тахта, плакат.\n1. Ушбу дарсда уқувчиларнинг маъқул, керакли саволларни тузиш\n2. Узига қуйилган саволларга мустақил фикрини билдиришга ургана\nолади ва гурух билан иш юритишни одатга айлантиради.\n3. Хаётда кичик изланишлар орқали кузатишни, хулоса ясашни,\nқолаверса, уз фикрини ёзма баён эта олиш куникмасини хосил\nБахолаш: Уқувчилар муаллифга хат ёзиш ва саводхонлик хати орқали бахоланади. Шу тариқа уқувчилар хар бир куйган саволлари ва маъноли жавоблари учун 2 балл, ёзган икки хати учун 10 балл олади. 10-14 балл олган уқувчи «5» , 6-9 балл учун «4», 3-5 балл учун 3 бахо олади.\nа) ташкилий қисм\nб) иш вазиятини яратиш\nв) уқувчиларни дарсга хозирлаш.\nГурухга булиш. Матн турт қисмга булингани учун уқувчилар хам турт гурухга булинади.\nҚулланиладиган услублар: Муаллифга савол қуйиш, муаллифга хат, саводхонлик хати.\nI Қизиқувчанликни уйғотиш\nУқитувчиниг саволлари ва курсатмалари:\n1. Нима учун ёзувчи « Отнинг улими итнинг байрами » мақолини пешхат қилиб олган деб уйлайсиз ?\n2. Бу мақол остини қандай маъно яширинган ?\nУқувчилар 2 дақиқа ичида эссе ёзадилар.\nЭнди гурухда ёзган эссени мухокама килиб, уз фикрларингизни бириктиринг. (1 дақиқа) Кейин хар гурухнинг ёзган эсселари тингланади. (2 дақиқа)\nII Мазмунини англатиш\nI қадам : Хар бир гурухга булинган матнлар тарқатилади. Матнни зар бир гурух уқиб чиқади. (3 дақиқа) Сунг 1-гурух шу биринчи булим буйича муаллифа булади. ( сузлаб беради )\n(2 дақиқа) Қолган уч гурух навбат билан китобхонлар сифатида муаллифлар гурухига уз саволларини берешади. Саволлар уқувчини уйлантирадиган мазмунли булиши керак. Муаллифлар гурухи эса берилган саволларга узларининг фикрлари ва дунёқарашлари билан муаллиф эканини хис этган холда, жавобларини уртага соладилар. (5 дақиқа)\nII қадам: Матннинг иккинчи булими сузланади. (2 дақиқа) 2-гурух муаллиы булади. Қолган гурухлар аввалгидек муллифлар гурухига саволларини беришади. (5 дақиқа)\nIII қадам: Матннинг иккинчи булими сузланади. (2 дақиқа) Бошқа гуухлар сузланган матн юзасидан тайёрлаган саволларини беришади. (5 дақиқа)\nIV қадам: Матннинг иккинчи булими сузланади. (2 дақиқа) Бошқа гуухлар сузланган матн буйича қизиқтирган саволларини беришади. Хар бир матн алохида булимларга булиниб, муаллиф, китобхонлар орасида мухокама этилади. (5 дақиқа)\nЭслатма: Уқувчилар бир-бирига савол бериш жараёнида уқитувчи ёрдамлашади ва узи хам савол бериб уқувчиларни шунга ундайди. Уқувчиларнинг фикрлашларига, мухокамаларига кумаклашади.\nМасалан: 1. Уғри деганда муаллиф кимларни назарда тутди деб уйлайсиз?\n2. Нима учун кампирнинг додига одамлар тез тупланишди?\n3. Нима учун хукиз топилмади?\n4.Инсон қадри оёқ ости қилинган уринларни айта оласизми?\n5.Пахтафурушнинг Қобил бобога килган ёрдамини қандай изохлайсиз?\n6.Пахтафурушнинг Қобил бобога рахми келдими?\n7.Нима учун амин Қобил бобога : «Сигир йуқолдими?»-деди.\n8.Муаллифга қуядиган саволларингиз борми?\nIII Фикрлар хотимаси\nХар бир гурух қайси муаллифнинг билдирган фикрлари холда хат ёзади. Ёзиб булгандан сунг шу уқувчига беради. (3 дақиқа) Хат олган уқувчи уни уқиб , хатга жавоб ёзади. ( 3 дақиқа) Хамма хатлар синфда уқилади. (эълон қилинади) (2 дақиқа)\nУйга вазифа: «Уғри» хикояси юзасидан дарсда олган таассуротдари буйича эссе ёзиб келиш. Бахолаш . (1 дақиқа)


КАТТАҚЎРҒОНЛИК ОСИЁ ЧЕМПИОНИ – Telegraph\nБугун юртимизда спортни ривожлантириш, ёш авлодни жисмонан бақувват бўлиб вояга етиши учун барча имкониятлар яратилган десак тўғри бўлади. Албатта ёшларимиз ҳам бу имкониятлардан унумли фойдаланган ҳолда кўпгина ютуқларни қўлга киритиб келмоқдалар.\nМуҳаммадбобур 12 ёшидан бошлаб спортнинг Армрестлинг тури билан шуғулланиб келади.\n–Мени бу спорт турига кириб келишимга амаким Султонбек Неъматуллаевнинг ҳиссалари катта. У кишининг ютуқларини кўриб, шогирдлари билан шуғулланиш жараёнларини кўп бора кузатиб менда ҳам ушбу спорт турига катта қизиқиш пайдо бўлди. Шу вақт ичида Армрестлинг бўйича шаҳар, вилоят ва република босқичларидаги мусобақаларда қатнашдим. Шу йили 3-7 октябрь кунлари Олмаота шаҳрида бўлиб ўтган Осиё кубогида қатнашиш бахтига муяссар бўлганимда елкамда катта масъулият юзага келганини тушундим. Мен у ерда юртим шаънини ҳимоя қилишим керак эди. Менга айнан мусобақада ғолибликни қўлга киритишимга ҳам ана масъулият, ватан олдидаги бурч, қолаверса, ортимда қўллаб турган дўстларим, яқинларим менга катта далда бўлди. Мен шу нарсага амин бўлдимки албатта инсон олдига қўйган мақсадга эришиш учун ҳаракат қилиши керак экан. Бунинг учун эса юртимизда биз ёшларга барча шароитлар яратилган, - дейди Муҳаммадбобур биз билан суҳбатда.\nМуҳаммадбобур таҳсил олаётган мактабга бориб унинг синфдошлари билан яқиндан танишиш асносида ушбу 9 “А”- синфда яна кўплаб спорт иштиёқмандлари борлигининг гувоҳи бўлдик. Жумладан, синф ўқувчиларидан Исмоил Каримжонов ҳам жорий йилда Армрестлинг бўйича Республика чемпионатида 1-ўринни қўлга киритган экан. Шунингдек, Рухшона Рўзиева ва Муқаддас Меҳриддинова енгил атлетика, Дилдора Элдорова карате, Оламгир Маҳкамжонов, Жавоҳир Ахадов, Фйзулло Бахриддинов футбол, Ҳакимбек Ҳакимов эса бокс билан шуғулланиб вилоят ва республика мусоқабаларида ғолибликни қўлга киритганлар. Бир сўз билан айтганда синфни спортчилар синфи деса ҳам бўлар экан\nАлбатта ёшларимизнинг спорт бўйича мана шундай ютуқларни қўлга киритишлари шаҳримизда таълим муассасаларида, дарсдан ташқари тугаракларда ёшларни ҳам жисмонан ҳам маънан комил инсонлар бўлиб етишлари учун етарли шароитлар яратилганининг исботи десак муболаға қолмайди. Биз шаҳримиз ёшларини жаҳон чемпионатларида ҳам иштирок этишларини ва янада кўплаб ютуқларни қўлга киритишларини кутиб қоламиз.\nОхирги ўзгариш вақти: 18/10/2019 07:20; Кўрилганлиги: 137\nМатериал манзили: http://samvxtb.uz/press/news/kattaqorgonlik-osiyo-chempioni\nЧоп этилган вақт: 23/02/2020 01:03


Ўзбекистон: Эски зиндон узра янги конференция - Фарғона.Ру ахборот агентлиги\n15:21 msk, 24 Сентябрь 2020\n19.10.2017 03:43 msk\n“Мен бу ерда кузатув остидаман, - дея ёзади у ушбу сатрлар муаллифига 2008 йилда. – Мамлакатда қолганларнинг ҳаммаси кузатув, назорат остида, бир қадам бўлса тўғри йўлдан оғишсангиз – ўрнида отиласиз. Ўзим яхши кўрадиган ва англашимча тушунадиган мавзу - футбол ҳақида ёза оламан, холос ”. Боб сиёсат тўғрисида бир оғиз ҳам гапирмаган ҳолда фақат футбол ҳақида мақолалар ёзиб маҳаллий нашрларга берарди. Ўша йилларда сайтимизда унинг ўзбек спорти ҳақида бир неча янгилик хабарлари ва мақолалари чоп этилган. Шулардан бири, мана бу хабар ҳам.\nБоб менга мақолалар учун бир нечта мавзуларни таклиф қилди, мен хурсанд бўлиб уни қўлладим. Шаклланган тасаввурларга зид ўлароқ "Фарғона” Ўзбекистон ҳақида фақат “қора” рангга буркалган мақолалар ёзиб, мамлакатга мағзава ағдариш билан шуғулланмайди. Биз мамлакатда юзага келган давлат ва жамоатчиликка оид муҳим муаммолар ҳақида ҳикоя қилиб ўзимизнинг журналистик ишларимизни бажармоқдамиз, холос. Бу борада Бобомурод бизга мухбир бўлиш учун жуда муносиб инсон эди.\nТергов фаразини тасдиқлаган мухолифат лидери Муҳаммад Солиҳга ҳам бу борада тўлиқ ишонч билдира олмайман. Бу одамга нисбатан ҳурматимга қарамай, унинг сиёсатчи эканлигини унутмаслик керак. Сиёсатчилар хаёлида эса доим қандайдир стратегия, тактика, яширин келишувлар, нозик ҳисоб-китоблар айланиб юради...


Homeschooling нима? [Америкада уйда таълим бериш, фарзандларга уй шароитида таълим бериш]\nHomeМаълумот учунHomeschooling нима?\nMart 29, 2018 Mirakmal Niyazmatov Маълумот учун 0\nYouTube’да ёш ўзбек оиласи томонидан жуда фойдали канал очилган. Номи – Our Uzbek Homeschool. Канал нима ҳақида эканлиги ҳақида яхшироқ тасаввурга эга бўлиш учун қисқа видео лавҳани бу ерда тамоша қилишингиз мумкин – Уй таълими ҳақида интро – #1. Видео лавҳаларда асосий қаҳрамонлар бу Софиа ва Марям. Уларнинг ота-онаси Абдулазиз ва Умида эса уларга ўқитишнинг турли усулларидан фойдаланиб таълим бераётганларини кўриш мумкин. Умида ва Абдулазизга блогим кузатувчилари учун homeschooling ҳақида яхшироқ маълумот беришлари учун бир неча савол билан мурожаат қилдим. Қуйида уларнинг жавоби билан танишиб чиқишингиз мумкин.\n1. Homeschooling нима?\nHomeschooling фарзандга уй шароитида таълим беришни англатади. Фарзандга таълим мактаб ёки боғчада эмас, балки уйда ота-она томонидан берилади. Бунда ота-она ҳам давлат, ҳам мактаб директори, ҳам ўқитувчи вазифасини ўтайди. Ўқув дастурини ўзи мустақил ишлаб чиқади. Асосий мақсад, фарзандга ҳеч қандай мажбурий таълим тизимига бўйсунмаган ҳолда таълим беришдан иборат.\n2. Сиз нимага homeschooling’ни танладингиз?\nHomeschooling танлашимизнинг асосий сабаби фарзандларимизни динимиз ва шарқона маданиятимизга мос равишда тарбиялаш. Бунда дин ва маданиятимизга тўғри келмайдиган ҳар-хил фалсафий фикрлардан сақлаш имконимиз бўлади. Шу билан бирга, ҳар-бир боламизни ўқитишга мос бўлган индивидуал ёндашувни танлаб, дарсларни ҳам шунга кўра тақдим этиш мумкин. Аждодларимизнинг таълим олиши ҳам асосан уйда, ота-онаси орқали бошланган. Бундан ташқари, бола ва ота-онанинг имкони борича кўпроқ бирга вақт кечириши оиладаги меҳр-оқибат ва иноқликни ҳам кучайтиради. Яна бир афзаллиги шундаки, кичкина болакай эрталабдан уйқуга тўймасдан мажбурий уйғотилмайди, совуқ қишдаям қалтираб кўчада автобус кутиб ўтирмайди, вақти тежалади ва албатта доимо эркин бўлади.\n3. Маҳаллий мактаблар айнан қайси жиҳати билан фарзанд катта қилиш учун сизга маъқул келмади?\nМен ўзим мактабда ўқитувчи бўлиб ишлаганман ва шундан яхши биламанки, Америка ва Европа мактабларида боланинг тарбиясига салбий таъсир қиладиган жуда кўп ноўрин дарслар бор. Яъни, боғча ва мактабларда ота-она ва фарзандлар ўртасига нифоқ туширадиган ғоялар ўқитилади, ва натижада, фарзанд ўз ота-онасига ишончсизлик билан қарай бошлайди, ўзаро ишонч ва меҳр-муҳаббат камаяди. Масалан, биров сизнинг олдингизга келиб, шу хонадошингдан эҳтиёт бўл деса, шу дўстингиздан шубҳалана бошлайсиз. Худди шундай, болага ҳам ота-онаси ҳақида шу каби фикрлар сингдирилса, улардан шубҳаланиб қолиши турган гап. Албатта, баъзан ҳар бир бола давлат ҳимояси остида бўлиши керак. Лекин, боланинг энг биринчи ҳимояси ота-онасидир. Агар ота-она ва ёки болага қаровчи бошқа бирон шахс болани қийноққа солса, унга жисмонан ёки психологик зулм қилса, албатта бола ҳимоя қилиниши ва ўша шахслар жазоланиши шарт. Лекин, мактабларда ўқувчиларга ота-онаси уларга ёқмайдиган муомала қилганда қўнғироқ қилишлари мумкин бўлган телефон рақамлари берилган (National Childabuse Hotline). Фарзанд мазкур телефон рақамига қўнғироқ қилиши баъзи ҳолатларда ота-онага нисбатан ноҳақликка сабаб бўлмоқда. Масалан фарзандга, айниқса балоғат ёшида бўлса, баъзан сал қаттиқроқ туриш керак бўлади. Ота-она фарзандларини ёмонлардан ҳимоя қилиш учун койиши мумкин. Аммо, мазкур ҳолатда ота-она фарзанд шикояти туфайли ҳукумат томонидан сўроққа тутилиши ва/ёки бир неча кунга ҳибсга олиниши ҳам мумкин. Бу муассаса ходимлари исбот талаб қилмайди. Боланинг жаҳл ё араз устида айтган бир оғиз ноўрин ва ёки ёлғон гапини ҳам асос қилиб олиб, унинг ота-онасига қарши бирон савол-сўроқсиз турли маъмурий ёки жиноий чоралар кўрилишига сабаб бўлиши мумкин. Бунақа ноҳақ ҳолатларнинг бир неча бор гувоҳи бўлганман.\nБундан ташқари, мактабларда бола иммигрант ва мусулмон оиладан бўлганлиги сабабли уни чиқиштирмаслик, устидан кулиш, ва бола психологиясига салбий таъсир қиладиган бошқа ҳолатлар кўп содир бўлади (Америкада бунга “bullying” дейилади). Қолаверса, боланинг тарбияси ва ахлоқини бузадиган ҳолатлар мактабларда, айниқса юқори синфларда, кўп учрайди. Америкада фарзанд катта қилаётган ота-оналар бу ҳолатлар нимадан иборат эканлигини яхши билишади.\n4. Homeschooling асосан уй шароитида амалга оширилгани туфайли, фарзандлар бошқа тенгқурларини кам кўради, улар билан муносабатда бўлмайди. Бу фарзанднинг одамови, бошқалар билан яхши чиқиша олмайдиган бўлиб катта бўлишига сабаб бўлмайдими?\nHomeschooling дегани фақат уйда, ёлғиз ўтириб дарс қилиш дегани эмас. Аксинча, кўп ҳолларда homeschooling’dan фойдаланаётган оила фарзанди бошқалар билан яхши чиқишади. Чунки, уй таълимидаги болаларда катта-кичик саёҳатлар, турли тўгаракларга, спортларга қатнашиш, бошқа уйда таълим оладиган болалар билан учрашувлар тез-тез бўлиб туради. Шу сабабли улар бошқалар билан чиқишиш жиҳатидан ҳатто устун ҳам туришади. Мактаблардаги болалар кўп ҳолларда тенгдошларнинг бир-бирига бўлган босими (peer pressure) ёки зўравонлиги (bullying) туфайли аксинча ёпилиб, ҳадиксирайдиган ва одамови бўлиб қолиши мумкин.\n5. Homeschooling билан боғлиқ энг асосий қийинчиликлар нимадан иборат?\nБаъзан болалар ҳамма нарсани бирдан ва тез билгиси келади, ўрганишга бўлган истаги юқори бўлади. Масалан, одатда биз дарс учун белгиланган кунлик вақтимиз ва материалларимиз бор. Лекин, дарс жараёни ва материалларнинг қизиқлиги, турлича бўлгани учун кўп ҳолларда қизимиз бу билан чегаралангиси келмайди, у билан яна узоқроқ шуғулланишимизни хоҳлайди. Биз эса, болага оғирлик қилмасин деб чегарамизда туришга ҳаракат қиламиз. У яна талаб қилишда давом этади ва агар қилмасак, хархаша қилади. Шу тарафдан баъзан сал қийналамиз.\n6. Homeschooling билан боғлиқ энг асосий устунликлар нимадан иборат?\nЭнг асосий устунлик бу аксарият ҳолларда фарзанд белгиланган таълим дастурини 1.5-2 баравар тезроқ битиради. Масалан, мактаб программаси одатда 12 йилда битса, homeschooling’da шу дастурни 8-9 йилда битирса бўлади. Яна, дарсларни уйдаям, кўчадайм, йўлдаям қилиб кетавериш мумкин. Таълим бериш жойи, вақти, баҳолаш услуби, ва дарсларни танлаш каби масалаларда ҳар ким ўзи эркин равишда қарор беради. Бола болалигича қолади – истаган вақти исталганча тўйиб ўйнайди, мактабда бўлгани каби кун бўйи парта орқасида ўтирмайди. Таътил ва саёҳатлар учун ҳар вақт қулай.\n7. Homeschooling қандай оилалар учун маъқул келади деб ўйлайсиз?\nHomeschooling асосан оила аъзоларидан бири уйда болалар билан қоладиган оилаларга жуда мос келади. Сабаби шундаки, кимдир болалар билан ҳар доим уйда бўлиши керак. Кўп ҳолларда бу вазифани она бажаради. Лекин, алмашиб ишлайдиган ота-оналар орасида ҳам homeschooling кўп учрайди.\n8. Homeschooling’ni бошламоқчи бўлган оила учун бир йиллик ҳаражат тахминан неча пул? Қайси таълим дастурларини тавсия қиласиз?\nКетадиган ҳаражат болани қайси ёшдан бошлаб homeschooling асосида ўқитишга боғлиқ. Одатда, 1-синфгача бўлган болалар учун, яъни Preschool, Pre-K, Kindergarten босқичлари, унчалик кўп ҳаражат кетмайди ва универсал бир таълим дастури йўқ. Деярли ҳамма нарса эркин. Муҳими, болага илк асосий билимлар берилиши керак. Дарсликларни доим ҳам янги олиш шарт эмас. Кўп фикрларни Pinterest, Instagram, YouTube каби ижтимоий тармоқлардан олса бўлади? Дарслик ва турли машғулот буюмларини Dollar Store, Michael’s, Halfprice Book, Amazon, Teacherspayteachers kabi веб саҳифаларидан олиш мумкин. Кутубхоналарда ҳам ресурслар талайгина. Монтессори усулидаги кўпгина қизиқарли машғулотларни уй шароитида ҳам осон ясаб олиш мумкин. Шуларга қараб, кичик ёшдаги болаларга йилига тахминан 200-500$ сарфланиши мумкин.\nТаълим дастурларини танлашдан олдин қайси усулда таълим беришни танлаб олиш керак. Масалан, қуйидаги видео лавҳада homeschooling’нинг кенг тарқалган баъзи усуллар ҳақида фикр билдирганмиз. Биз ўзимиз Танлов усулида ўқитамиз, яъни ҳар битта дарс ё мавзуга қараб ҳар-хил усулни қўллаймиз: кўпроқ Монтессори, Elon Musk, Классик ва унсчоолинг усулларидан фойдаланамиз.\n8. Назаримда homeschooling самарали бўлиши учун ҳам ота-она, ҳам фарзандлар режа асосида ишлашлари керак. Шундайми?\nҲа, албатта, ҳамма ишда керак бўлгандек, homeschooling кўзланган натижани бериши ва самарали бўлиши учун режа асосида дарс ўтиш керак. Режа ёзма кўринишда ва камида 1-2 ҳафта олдин тайёрлаб қўйилса ота-онага ҳам қўл келади. Масалан, тайёр режалаштириш дафтарчалари фойдаланиш мумкин.\nТаълим режаси болага нимани, қачон, қандай ўргатишни аниқлаштириб олиш ва шуларга асосан боланинг ўзлаштиришини кузатиб бориш учун жуда керак бу. Ҳар бир ҳомесчоолинғни бошламоқчи бўлган ота-она биринчи бўлиб ўз штати таълим қонун-қоидалари билан яхши танишиб олиши шарт. Йўқ, бу ҳеч ҳам қийин эмас.\n9. Уй шароитида таълим беришдан ташқари фарзандларингиз учун яна нима қиласиз (extracurricular activities)?\nБиз деярли ҳар бир ўқитилаётган мавзу асосида қизиқарли қўшимча машғулотлар билан тўлдириб, мустаҳкамлаб борамиз. Масалан, шу мавзуга бағишланган меҳнат-ҳунар соатлари, ўйинлар, музей ва шу каби жойларга саёҳатлар, қизиқарли тўгаракларга қатнашишларни ташкил қиламиз.\n10. Ўзбекистондаги таълим тизими ҳам инқирозга юз тутган. Нима деб ўйлайсиз, homeschooling вақтинчалик ечим бўла оладими?\nЎзбекистонда ҳам яхши таълим муассасалари ва яхши ўқитувчилар бор. Балки, етарли даражада эмасдир. Лекин, келажакда уларнинг сони кўпайишига умид қиламиз. Агар Ўзбекистондаги қонунчилигимиз бунга рухсат берса, homeschooling яхши муқобил таълим тизими бўлиши мумкин. Ва, албатта, homeschooling муваффақиятли бўлиши учун ота-она, ва ёки боланинг ўқиши билан шуғулланувчи шахсга жуда боғлиқ. Ўзбекистонда ҳам молиявий имкони борлар репетитор хизматидан фойдаланишади кўпинча. Бу ҳам homeschooling’нинг бир кўриниши.\n11. Ўзбекистонда homeschooling қилмоқчи бўлган оилаларга нима маслаҳат берасиз?\nЎзбекистондаги таълим қонунларидан унчалик хабарим йўқ. Лекин, масалан, камида мактаб ёшигача бўлган болаларга уйда истаганча бошланғич билимларни секин-секин бериб бориш мумкин. Агар бола мактабга чиққунча ҳеч бўлмаганда энг асосий нарсаларни ўрганиб олса, мактабга чиққанда ҳам ўзлаштириши тенгқурлариникига нисбатан анча илгарироқ бўлиши табиий.\nТурист визасини (B1/B2) узайтириш мумкинми?


Жавоҳир Сидиқов: Гранд жамоалар ҳам Наманганда мағлуб бўлишди\n11 июнь, 2018, 08:45\n“Навбаҳор” – “Қўқон-1912” (3:0) учрашувидан сўнг ўтказилган матбуот анжуманида меҳмонлар етакчиси Жавоҳир Сидиқов ҳам этди ва ўзининг ўйин ҳақидаги фикрларини билдириб ўтди.\n- “Навбаҳор” ўз майдонида кучли ўйнашини билардик. Бу мавсум гранд жамоалар ҳам Наманганда мағлубиятга учрашди. Шунга монанд тайёргарлик кўргандик. Тезкор гол режаларимизни бузиб юборди. “Набаҳор” жамоасини бугунги чиройли ўйин ва ғалаба билан табриклайман.


“Севинч” чемпионатни йирик ҳисобдаги ғалаба билан бошлади - "Севинч"\n"Севинч" > Янгиликлар > Янгиликлар > “Севинч” чемпионатни йирик ҳисобдаги ғалаба билан бошлади\nБугун мамлакатимиз аёллар чемпионатига старт берилди. Олтита стадионда олий лиганинг 2-тур учрашувлари бўлиб ўтди.\n“Севинч” Спутник қўрғонидаги “Меҳнатчи” стадионида Термизнинг “Сурхон W” жамоасини қабул қилди. Учрашув кутилганидек жамоамиз устунлигида ўтди ва йирик 11:00 ҳисобида жамоамиз ғалаба қозонди.\nЎйин асосан меҳмонларнинг жарима майдончасида кечди. “Сурхон W” ўйинни ҳимояда ўтказишга мажбур бўлди. Биринчи бўлим 4:0 ҳисобида жамоамиз устунлигида якун топди. Голларга Шоира Қултураева, Лайло Шодиева, Лайло Тиловова ва Гулзода Амировалар муаллиф бўлишди. Ярим ҳимоячимиз Шоира Қултураева бу йилги чемпионатда жамоамизнинг биринчи голини киритиб, тарихда қоладиган бўлди.\nИккинчи бўлим ҳам худди шу сценарийда давом этди. Фақат бу бўлимда голлар кўпроқ бўлди. Яъни рақиб дарвозасига еттита гол киритилди. Голларни Мафтуна Шойимова (3та), Нилуфар Қудратова, Мафтуна Панжиева, Шоира Қултураева ва Гулзода Амировалар киритишди. Мафтуна Шойимова дастлабки учрашувдаёқ ўз ҳисобига учта гол ёздириб қўйган бўлса, Шоира Қултураева ва Гулзода Амировалар ҳисобига иккитадан гол ёзилди.\nШундай қилиб, “Севинч” бу йилги чемпионатни йирик ҳисобдаги ғалаба билан бошлади. Аммо, йирик ҳисобдаги бугунги ғалаба жамоамизда ҳаммаси кўнгилдагидек эканлигини англатмайди. Футболчиларимизда яратилган вазиятларни ҳамон голга айлантиришда, бир-бирларини тўлиқ тушунишда ва шу каби бошқа камчиликлар учраб турибди. Бу камчиликларни бартараф этиш учун, ҳали кўп тер тўкишга тўғри келади.\nАёллар футболи. Олий лига, 1-тур\n“СЕВИНЧ” – “СУРХОН W” 11:0 (4:0)\n03.07.2020. “Меҳнатчи” стадиони. 18:00да\nҚанот ҳакамлари: Хайринисо Эркинова, Шоҳруҳ Мақсудов\nЗахира ҳаками: Комилжон Расулов\nГоллар: Шоира Қултураева, 15’-1:0, 90+2’-11:0, Лайло Шодиева, 29’-2:0, Лайло Тиловова, 40’-3:0, Гулзода Амирова, 44’-4:0, 90+1’-10:0, Мафтуна Шойимова, 57’-5:0, 60’-6:0, 84’-8:0, Нилуфар Қудратова, 70’-7:0, Мафтуна Панжиева, 86’-9:0.\n“Севинч”: 16.Мафтуна Жонимқулова, 1.Лайло Тиловова (с), 6.Феруза Бобохўжаева, 8.Лайло Шодиева (27.Шодия Тошева, 77), 9.Мафтуна Шойимова, 10.Фазилат Бахромова (23.Мафтуна Панжиева, 80), 14.Гулзода Амирова, 15.Шоира Қултураева, 25.Диёра Эркинова, 37.Малика Бурхонова, 77.Нилуфар Қудратова.\nЗахира: 3.Севинч Эгамбердиева, 7.Ксения Бунтина, 20.Рушана Тошпулатова, 28.Зуҳра Бахриддинова, 32.Уғилой Сайдуллаева.\n“Сурхон”: 74.Фазилат Мерганова, 3.Лола Хайитмуродова (20.Сожида Қурбоназарова, 56), 4.Дилдора Номозова, 6.Нилуфар Муродова (с), 7.Нилуфар Жовлиева, 10.Дилафруз Тошпулатова, 11.Муқаддас Абдурахмонова, 16.Фарида Султонова (13.Санобархон Бозорова, 60), 17.Шахноза Шодмонова, 18.Мафтуна Хўжамуротова, 19.Дилдора Туйлиева.\nЗахира: 1.Муътабархон Шомирова.\nҚуйида 1-турдан сўнг турнир жадвалидаги ҳолат билан танишинг.


Импорт қилинадиган бензин нархи пасайиши кутилмоқда - Zamin.uz\nЎзбекистонга импорт қилинадиган бензин ёқилғиси арзонлаши кутилмоқда. Бу ҳақда Kun.uz Энергетика вазирлиги вакилига маълумотига таянган ҳолда хабар берди.\nТаъкидланишича, «UNG PETRO» МЧЖга қарашли ёқилғи қуйиш шохобчаларида бензин ёқилғиси нархи пасайиши кутилмоқда. Бу хориждан импорт қилинадиган бензин ҳажми кўпайиши ва транспорт харажатлари пасайиши билан изоҳланади.\n«Ўзбекнефтгаз» АЖ матбуот хизматининг маълум қилишича, 15 сентябрь кунидан бошлаб АЁҚШлардаги импорт қилинган АИ-92 маркали бензиннинг нархи 6000 сўмдан 5,500 сўмга, маҳаллий ишлаб чиқарувчиларнинг АИ-92 маркали бензинининг нархи эса 5,800 сўмдан 5,500 сўмга арзонлаштирилмоқда.\nАввалроқ, «Ўзбекнефтгаз» 20 июндан бошлаб ёқилғи қуйиш шохобчаларида АИ-92 маркали импорт бензиннинг нархи 5500 сўмга чиқиши (ўша пайтда 5000 сўм эди) ҳақидаги тарқалган хабарларни рад этганди.\n«Ўзбекнефтгаз» қайд этишича, ёз ойларида хорижий бензин ишлаб чиқарувчи ҳамкор корхоналар экспорт ҳажмини пасайтирганди. Шу туфайли, импорт қилинадиган бензин нархида қарийб минг сўм ўсиш кузатилган.\nТовар-хом ашё биржасида ўтказилган ўтган ҳафта савдолари якунига кўра, савдога қўйилган 45 минг 314 тонна АИ-80 маркали автомобиль бензинидан 23 минг 117 тоннаси, яъни 51 фоизи сотилган. Кўриб чиқилаётган даврда АИ-80 маркали автомобиль бензиннинг кунлик ўртача нархлари маҳсулотнинг бир тоннаси учун 4 869,7 минг сўмдан 4 905,4 минг сўмгача яъни 0,7 фоизга кўтарилди.\nКўриб чиқилаётган даврда АИ-80 русумли автомобиль бензиннинг ўртача ҳафталик котировкаси 4 907,5 минг сўмни, АИ-91 – 5 584,2 минг сўмни ташкил этди. “Замин” янгиликларини “Инстаграм”да кузатиб боринг\n31-07-2020, 09:53, Жамият


10:30 / 25.12.2017 2757 pdf Ўқиш режими + -\nШом намозининг вақти кириши билан мен намозни овоз чиқармасдан ўқишни бошладим. Бир ракаат ўқиб бўлгандим, шеригим келиб менга иқтидо қилди, мен эса овоз чикармасдан намозни давом эттириб тугатдим. Кейин шеригимга менга иқтидо қилмаслигини тушунтирдим. Чунки мен имомликни ният қилмагандим. Шу ишим тўғрими? Буни бир танишим «шундай пайтда сиз имом бўлиб қоласиз ва овоз чиқариб намозни давом эттираверасиз» деб айтди. Шундай вақтда нима қилишимиз керак эди? Баъзан хуфтонни бир ўзи ўқиб турган одамга келиб бошқалар иқтидо қилишиб ўқиб кетаверишади (албатта масжидда).\nТанишингиз тўғри айтган.\n13:40 / 10.01.2018 8116\n10:10 / 27.12.2017 3318\nЭшак сути билан даволаниш жоизми?\nСаволЭшак сути билан жигар хасталигини даволашга рухсат бормиЖавобШайх Муҳаммад Содиқ Муҳаммад Юсуфmdash Рухсат йўқ.\n3527 09:20 / 21.10.2017\nАссалому алайкум Ҳурматли устозлар, сирот кўпригидан ўтишда қурбонлик қилинган уловларда ўтилади. Савол бу ерда уловда эрхотин бирга ўтади деган жойи йўқ. Демак давоми...\n3009 09:46 / 23.08.2018\nЯшириб нима қиламиз, жуда кўп хотинлар ўзларининг эрлари олдидаги бурч ва мажбуриятлари у ёқда турсин, ҳатто хотинлик одобларини ҳам яхши билишмайди. Оилаларда давоми...\n8421 14:19 / 24.04.2016\nРамазон ойидан бошқа пайтда рўза тутишлик\nСавол Ассалому алайкум, ҳурматли Шайх ҳазратлари ва шу сайт администраторлари Сизлардан Аллоҳ рози бўлсин ва сизларни Ўз паноҳида асрасин ҳар доим. Устоз давоми...\n3394 17:22 / 17.06.2017


Журналистлар эзгу ғоялар атрофида бирлашса, дунё бирлашади – Jurnalist\nЖурналистлар эзгу ғоялар атрофида бирлашса, дунё бирлашади\nR S2019-07-14T04:08:11+00:0010 Aprel, 2019|Умумий янгиликлар|\nАввал хабар берганимиздек, Ўзбекистон Журналистлари ижодий уюшмаси раиси Саъдулла ҲАКИМОВ шу йилнинг 24-30 март кунлари Корея Республикаси пойтахти Сеул шаҳрида “Дунёда тинчлик ва бунда журналистнинг ўрни” мавзуида ўтказилган бутунжаҳон журналистлари конференциясида иштирок этди. Сафар доирасида Жанубий Корея Журналистлари ассоциацияси билан ҳамкорлик келишуви имзоланди. Уюшмамиз раиси билан мазкур нуфузли анжуман ва сафар таассуротлари ҳақида суҳбатлашдик.\n—Ана шундай эзгу ҳаракатлар жараёнида журналист сўзи, журналист сўзининг масъулияти, айниқса, муҳим аҳамиятга эга. Анжуман иштирокчиларининг фикрича, ҳеч шубҳасиз, журналистларнинг ахборот макони ходимлари сифатида бутун дунёда тинчлик барқарор бўлишидаги ўрни беқиёс. Чунки дунёда содир бўлаётган воқеа-ҳодисалар ҳақида айтилган журналист сўзи мазкур воқеаларнинг омма томонидан қабул қилинишига катта таъсир кўрсатади.\nЖанубий Корея Журналистлар ассоциацияси президенти Жунг Кию Сунг ОАВнинг Корея ярим оролидаги тинчликни сақлашдаги ўрни ҳақида шундай фикрларни билдирди: «Биз журналистлар — тарих солномачиларимиз. Лекин ҳар қандай замонда журналист учун эзгу интилишлар ва инсонпарварлик ғояларига дахлдор мавзуларда қалам тебратиш шарафли юмушдир. Бугун бизда ана шундай имконият мавжуд».\nШу маънода, бугунги анжуман нафақат кореялик журналистлар, балки бутун жаµон журналистларининг дунёда тинчлик барқарор бўлишидаги миссияси нақадар улуғ эканини яна бир бор намоён этди.\nАҚШ профессионал журналистлари миллий жамияти президенти Жанет Марие Тарқунийо, эркин матбуотни келажак йўлини ёритувчи маёқ, дея таърифлади. Одатда, журналистлар бутун дунёда жамиятнинг кўзи ва қулоқлари деб юритилади. Журналистлар дипломат эмас. Улар сиёсий партиялар, ижтимоий гуруҳлар қизиқишлари ёки ўз шахсий манфаатлари қобиғида қолиб кетмасликлари лозим. Улар учун асосий мезон — одамларнинг тинч-тотув ҳаёти. Айниқса, воқеалар кўлами салбий томонга бурила бошлаганида, келишувлар ҳеч қандай натижаларга олиб келмаганида ёки вазият ўта чигаллашганида журналист воқеалар ривожини ўз хулосаларига таянган ва пухта текширган ҳолда ёритиши лозим. Журналист фақат биринчи бўлиб хабарни етказишгагина эмас, балки ўзи билдираётган хулосанинг қонунчиликка, халқаро ҳуқуқ нормалари ва, умуман, инсонийликка нечоғлик тўғри келишига ҳам эътибор қаратиши даркор.\nИндонезия журналистлар ассоциациясининг одоб кенгаши аъзоси Тегуҳ Сантос Корея ярим оролидаги тинчликни сақлаш режасини ёритишда айнан оддий одамларнинг, яъни халқ манфаатлари, орзу интилишлари етакчи ғояга айланиши лозим, деб ҳисоблайди. Баъзида биз зиддиятли вазиятларни муайян тарафлар томонидан туриб ёритишга уринамиз. Журналист янги можароларни келтириб чиқарувчилар ва бундан тор мақсадлар доирасида фойдаланувчилар домига тушиб қолмаслиги, аксинча зиддиятли ҳолатларда теран ва холис фикри билан омма онгига ижобий таъсир кўрсатиши лозим.\nХитойнинг SMG ахборот маркази директори ўринбосари Зу Хиаоқианнинг фикрича, биз, журналистлар дунёда содир бўлаётган воқеаларга нисбатан ўзимизнинг холис фикримизни билдиришимиз ва биз билдирган фикрнинг ана шу воқеаларнинг омма томонидан қабул қилинишига катта таъсир ўтказиши мумкинлигини унутмаслигимиз керак.\nГерманиянинг Die Welt (“Дунё”) журнали репортёри Тереза Пфуетзнер бу борадаги фикрларни давом эттириб, биз, журналистлар ахборот тайёрлаш ва уни узатишда реал воқеликдан келиб чиқиб иш тутишимиз лозим, дейди. Воқеани айнан содир бўлаётганидек шарҳлашимиз зарур. Бу каби нозик масалаларда бизнинг воқеаларни қандай шарҳлашимиз кўп нарсани ўзгартириб юбориши мумкин.\nМулоқотлар давомида, кўп бора таъкидландики, глобаллашув жараёнлари тобора кучайиб бораётган ҳозирги пайтда оммавий ахборот воситалари, жумладан, журналистларнинг яқин ҳамкорлиги, касбий биродарлиги, холислиги янада муҳим аҳамият касб этмоқда, башарият олдидаги масъулияти тобора юксалмоқда. Журналистлар қўлни қўлга берса, эзгу ғоялар атрофида бирлашса, дунё бирлашади.\n— Сиз ҳам конференцияда ўз маърузангиз билан иштирок этдингиз. Маърузада нималарга кўпроқ эътибор қаратдингиз?\n— Энг аввало, мазкур конференцияда мамлакатимиз номидан иштирок этишда амалий ёрдам кўрсатгани учун Ўзбекистон Ташқи ишлар вазирлигига миннатдорлик билдираман. Мен ўз сўзимда анжуман мавзуси ўта муҳимлигига алоҳида эътибор қаратдим. Бугун бутун жаҳон аҳли дунёда тинчликни асраш борасида бош қотирмоқда. Шундай бир шароитда Корея яриморолида тинчлик насими эсаётгани, икки корейс давлати ўртасида ишонч муҳити вужудга келгани албатта биз, ўзбекларни ҳам қувонтиради. Халқимизда шундай бир ҳикмат бор: “Икки кишининг бўлса-да, орасига совуқчилик солиш — энг катта гуноҳ. Икки кишини бўлса-да, яраштириб қўйиш — энг улуғ савоб”.\nКорея Республикаси Ўзбекистоннинг энг яқин стратегик шериги. Юртимизга энг кўп сармоя (инвестиция) киритган мамлакат. Маълумотларга қараганда, Ўзбекистонда Жанубий Кореянинг етмишдан ортиқ компаниясининг ваколатхоналари бор. Корея инвестицияси иштирокидаги беш юздан ортиқ корхона фаолият юритмоқда. Сўнгги йилларда икки мамлакат раҳбарлари 14 маротаба учрашгани ҳам икки томонлама муносабатларнинг юксак динамикасидан далолат беради. Шу боис биз — ўзбеклар ҳам ушбу минтақада тинчлик ва барқарорлик мустаҳкам қарор топишидан манфаатдормиз.\nМен Корея яримороли биздан узоқда жойлашган бўлса ҳам, корейс халқи биз учун бегона эл эмаслигини айтдим. Ўтган асрнинг 30-йилларида ўн минглаб корейслар Узоқ Шарқдан Ўзбекистонга кўчирилган. Ҳозир Ўзбекистонда уларнинг сони 200 минг нафардан зиёд.\nЮртимизда уларнинг тили, маданияти, урф-одатларини асраб-авайлаш, ривожлантириш учун барча шароитлар яратилган. Республика корейслари миллий-маданий ассоциацияси ишлаб турибди. Ўз она тилидаги “Корё Синмун” газетасига эга. Улар ягона Ватан — Ўзбекистон ҳаётининг турли соҳаларида фаолият юритиб, унинг ривожи учун ўз ҳиссасини қўшиб келаётир.\nЎзбекистонда, айниқса, сўнгги икки йил мобайнида ҳаётнинг барча соҳаларида улуғ ислоҳотлар амалга оширилмоқда. Хусусан, тинчлик, барқарорликни сақлаш масаласига, миллатлараро муносабатлар, диний бағрикенгликка алоҳида эътибор қаратилмоқда. Иқтисодиёт тизимини либераллаштириш, қулай инвестиция муҳитини яратиш йўлида дадил қадамлар ташланди.\nЎзбекистон ўз ташқи сиёсатида, энг аввало, минтақадаги давлатлар билан яхши қўшничилик муносабатлари самарали йўлга қўйилди, Афғонистон муаммосини ечиш бўйича Президентимиз Шавкат Мирзиёев Бирлашган Миллатлар Ташкилоти Бош ассамблеясининг 72-сессиясида муҳим ташаббусларни илгари сурди. Бу ташаббусларнинг барчаси ўзбек журналистлари учун энг қайноқ ва энг долзарб мавзу сифатида қабул қилинган.\nШуни алоҳида таъкидлашни истар эдимки, штаб квартираси Сеулда жойлашган Осиё журналистлари ассоциацияси Ўзбекистон Президенти Шавкат Мирзиёевни «2018 йил одами» деб эълон қилди. Бу эътирофга Ўзбекистон Президенти инсон ҳуқуқларини таъминлаш, қўшни давлатлар билан фаол ҳамкорлик ўрнатиш ва Марказий Осиёда тинчлик ва тотувликни асрашга қўшган катта ҳиссаси учун сазовор бўлди. Бунинг учун Осиё журналистлари ассоциациясига журналистлар номидани миннатдорлик билдирганимда, анжуманнинг барча иштирокчилари катта олқишлар билан муносабат билдирди.\nМен ўз сўзимни буюк мутафаккир бобомиз Мир Алишер Навоийнинг қуйидаги дурдона сўзлари билан якунладим: Яхши инсонларнинг бир-бири билан яқинлашувига уларнинг яхши сўзлари сабаб бўлади. Шу билан бирга, сўз одамни ҳалок қилиш хусусиятига ҳам эга.\nБиз — журналистлар дунё тинчлигини кўз қорачиғидек асраб-авайлашга интилар эканмиз, ноҳақ сўз жамиятни ҳалокатга элтувчи куч эканини ҳам унутмаслигимиз зарур.\n— Анжуман дастурида Жанубий Кореянинг яна бир қанча шаҳарлари билан танишиш кўзда тутилган экан…\n— Ҳа, анжуман доирасида меҳмон мамлакатнинг бир қатор шаҳарларига ҳам бордик. Масалан, Сежон шаҳри Кореяда мавқеига кўра, иккинчи ўринда турар экан. Асосий қисми тоғлардан иборат бу шаҳарга кўркам Айиқ водийсидан кириб борилади. Аввалида адирликда ястаниб ётган Ботаника боғини томоша қилдик. Шу ерда Сежон мэри Лее Чон-Хее “Ақлли шаҳар” концепцияси асосида барпо этилаётган янги маъмурий марказ ҳақида гапириб берди. Мақсад — юксак тараққиёт бир жойда тўпланиб қолишига барҳам бериш, айни пайтда ҳудудларни янада ривожлантириш. Сежон тамомила янгидан қурилмокда. Бу ҳақда Жанубий Корея ҳукумати 2005 йилда махсус қарор қабул қилган. Шаҳар мэри берган маълумотларга кўра, ҳозир у ерга мамлакатнинг етмиш фоиз вазирлик ва идоралари кўчиб келган. Ташқи ишлар вазирлиги, Мудофаа вазирлиги каби бешта муҳим бошқарув тизими Сеулда қолган. Сежон инновацион технологиялар юксак ривожланган “Smart сitу” марказига айланади. Шу билан бирга, экологик тоза шаҳар бўлади.\nЧуллабукто вилоятидаги Семангем шаҳри мэри Сонг Ха Жунг билан учрашдик. Семангем Сарик денгиз орасида қуруқликдан эллик километр ичкарида жойлашган орол бўлиб, у ерга денгизни ёриб ўтган 34 километрлик йўл орқали борилади. Бу йул замонавий технологиялар воситасида сувни қочириш йўли билан қурилган. Дамба усулида денгизда барпо этилган йирик иншоот сифатида 2010 йилда Гиннес рекордлар китобига киритилган.\nЖанубий Кореянинг табиий бойликлари деярли йўқ. Мутахассисларнинг фикрича, Корея инсон интеллектига эътибор, юқори маълумотли ва ўта малакали муҳандис ва хизматчиларни тарбиялашга қаратилган миллий малака ошириш дастури туфайли юксак ютуқларга эришаётган давлат.\nОлимлар шаҳри — Тежондаги Корея электроника ва телекоммуникациялар тадқиқотлар институтининг кўргазмалар залига борганимизда замонавий нанотехнология янгиликларидан хабардор бўлдик.\nТежон — илм шаҳри. Халқаро рейтинг ўнталигига кирган, беш юзга яқин илмий тадқиқот институти бор. Бу ерда 8 минг илмий ходим ишлайди.\nИнчон ҳудуди мегаполис сифатида муҳташамлиги билан ажралиб туради. Мана шу ҳудудга қарашли Сонгдо шаҳри Орол устида барпо этилган. Бу ерда ҳукумат қарори билан 2013 йилда эркин иқтисодий ҳудуд ташкил этилган. Шу ерда очилган Ўзбекистон — Корея бизнес марказида бўлдик. Ўттиз уч қаватли бинонинг йигирма тўққизинчи қаватида жойлашган бизнес маркази ўтган йилнинг ноябрь ойидан иш бошлабди. Асосий фаолияти — Ўзбекистон экспорт имкониятларини Корея ишбилармон доираларига кенгроқ таништириш. Шу мақсадда мунтазам фаолият юритувчи кўргазма ташкил этилган. Кўргазмага Ўзбекистон ҳунармандчилик маҳсулотларидан то кимё саноати, тўқимачилик маҳсулотларигача жойлаштирилган. Туризм салоҳияти, тарихий маданий ёдгорликлар тарғиботи йўлга қўйилган. Марказ бошқарувчиси Лининг айтишича, бу ерда доимий равишда конференциялар, семинарлар, давра суҳбатлари ўтказиб келинмоқда. Кўплаб ишбилармонлар марказда бўлгач, Ўзбекистонга сафар ҳаракатини кўришмоқда.\nБугун 13 минг 500 талаба билим олаётган Инчон Миллий университети келажакда 80 фоиз хорижлик талаба ўқийдиган масканга айланади. Талабалар сони 20 минг нафарга етказилади. 30 дан ортиқ кўпқаватли ва кўркам биноларга жойлашган мазкур дорилфунунда ҳозир 30 нафар ўзбекистонлик талаба таҳсил олаяпти. Талабалар мансуб бўлган мамлакатлар байроғи тикилган университет йўлагидан кета туриб, Ўзбекистон байроғи ҳилпираб турганини кўриш кўнгилга алоҳида завқ бағишлайди, албатта.\n— Мамлакатларимиз журналистлари ташкилотлари ўртасида имзоланган ҳамкорлик келишуви ҳақида ҳам сўзлаб берсангиз…\n— Ҳа, сафаримизнинг энг муҳим аҳамиятига эга жиҳати айнан мамлакатларимиз журналистлари ўртасида доимий алоқаларни ўрнатиш билан боғлиқ маросим бўлгани рост. Биз Корея Журналистлар ассоциацияси вакиллари билан бу борада аввал бир марта Москвада кўришганимизда, фикрлашиб олган эдик. Кейинчалик электрон воситалар орқали музокаралар олиб бордик.\nНиҳоят Сеулда Ўзбекистон Журналистлари ижодий уюшмаси ва Корея Журналистлар ассоциацияси ўртасида журналистика соҳасида ҳамкорлик бўйича келишув имзоланди. Келишувдан мақсад — мамлакатларимиз оммавий ахборот воситалари ҳамда журналистлари ўртасидаги ҳамкорликни ривожлантириш, журналистлар учун медиа турлар, ОАВ соҳасидаги муҳим ва долзарб масалалар бўйича ахборий сафарлар ташкил қилиш. Мамлакатларимизнинг йирик ОАВ ўртасида ўзаро борди-келдилар, ҳамкорлик алоқалари ўрнатиш. Янгиланишлар жараёни ҳақида ўзаро ахборот айирбошлаш, ўзбек журналистларининг Корея Республикасининг йирик ОАВда малака оширишини ташкил этиш, таниқли кореялик журналистларнинг мамлакатимизда маҳорат дарсларини ташкиллаштириш. Шунингдек, ОАВ фаолиятига дахлдор бошқа ҳамкорлик муносабатларини ривожлантириш. Бу чора-тадбирлар, ҳеч шубҳасиз, мамлакатимиз оммавий ахборот воситалари ходимларининг замонавий билим-кўникмалари, малакалари ошишига хизмат қилади.\nСуҳбатимиз якунида сафар давомида ёзилган бир шеъримни газетхонлар ҳукмига ҳавола қилишни истар эдим:\nЎЗБЕКИСТОН – ҚУРИЯ\nКореялик иним Жун Кию Сунга\nДейдиларки, бир инсондай яшай десанг,\nСева билгин бу ҳаётда, сева севил.\nЎавоқушдан тушгандаёқ кўнглим ясан,\nЮрагимда пишган сўзга ўхшар Сеул.\nМен билмайман, бу ёқларга бир замонлар\nСувон Мели1 боболари келганмикан.\nМева-чева, китоб ташиб зўр карвонлар,\nСувон2 деган ном ўшандан қолганмикан?\nБир шаҳарга бордик яна, кўп муҳташам,\nТомига ой тегиб ўтар, номи – Сежон.\nЯхши кўрса “жоним” дейди ўзбеклар ҳам,\n“Жонинг керак” деса, садқа қилгуси жон.\n“Отинг не?” деб мен бир қиздан сўраган чоқ,\nҚийғоч боқиб, майин кулиб дер: “Униби”.\nЯхши эмас, дейман, сўзни бузиб айтмоқ,\nАсли сенинг отинг бўлар Уллибиби.\nГапни гапга улаб турсак кула-кула,\nДугонасин исми унинг Хони экан.\nМен айтдимки, аёлларга меҳр ила\nБизда бир сўз айтмак русм “хоним” деган.\nҲар кунга бир ҳикмат берган Қодир Эгам,\nПайшанбангнинг завқи кетмай келар жуманг.\nБизда ким кўп, Жумабой кўп, корейсларда\nБоласини мард бўлсин деб атар Жумонг.\nЙигитларин отлари ҳам ажаб турар,\nБирови — Хун, ул бири — Тун, бул бири — Тонг.\nБир-бирини кўрса, бошин ерга урар,\nАна — иззат, мана — ҳурмат, қотасан донг.\nБошин ҳадеб эгаверса, бир пуштига\nЎзбек бобо деганмикан: “Бор, қури-я”.\n…Бу-ку ҳазил. Лекин жаҳон айвонида\nМангу бордир Ўзбекистон, бор Қурия!\n1. Адабиётшинос олим.\n2.Кореядаги шаҳар номи.


Фарзандларим учун ғалаба қозонишни мақсад қилганман – Холифилд | Qalampir.uz\nФарзандларим учун ғалаба қозонишни мақсад қилганман – Холифилд\nСпорт\t11 Сентябрь 2021 18:07 2472\nБиринчи оғир вазн тоифасида собиқ мутлақ жаҳон чемпиони Эвандер Холифилд UFC собиқ чемпиони Витор Бельфорт билан бўладиган жанг ҳақида гапирди. Ушбу баҳс АҚШнинг Флорида штатида 11 сентябрь воқеаларининг 20 йиллиги муносабати билан ташкил этилмоқда.\n“Болаларим бириничи марта рингда калтакланишимни қабул қила олмасликларини айтганида, улар учун ғалаба қозонишни мақсад қилганман. Мен зарбаларга тайёр бўлганим сабабли ҳам жангга чиқаман. Боксда ўзини ҳимоя қила олиш жуда муҳим. Зарба қабул қилишни ўрганмагунингизча, ҳеч қачон кучли боксчи бўла олмайсиз. Мен буни жуда яхши тушунаман”, дейди Холфилд.\nҚайд этиш керакки, кечада Бельфорт билан Оскар де ла Хойя жанг қилиши режалаштирилганди, бироқ мексикалик боксчи коронавирусга чалиниши оқибатида Холифилд варианти тасдиқланди.\nХолифилд ва Бельфорт ўртасидаги дуэль кўргазма жанглари мақомини олади ва статистикалар рўйхатига кирмайди. Ушбу жангни АҚШнинг собиқ Президенти Дональд Трамп шарҳлаб боради.\nЭслатиб ўтамиз, 58 ёшли Эвандер Холифилд фаолияти давомида 57 та жанг ўтказиб, 44 марта ғалаба қозонган (шулардан 29 тасини нокаут билан), 10 марта мағлубиятга учраган.\nВитор Бельфорт эса яримоғир вазн тоифасида UFC собиқ чемпиони ҳисобланади. 44 ёшли бразилияликнинг ҳисобида 26 ғалаба ва 14 мағлубият бор. У 2018 йилда профессионал фаолиятини якунлаганини эълон қилган.\nUFC Эвандер Холифилд Проф бокс Витор Бельфорт\n02 Июль 08:30 87302\n02 Июль 17:23 76022\n03 Июль 12:03 65675\n04 Июль 13:26 56236\n02 Июль 12:22 46371


Миллий хавфсизлик агентлигининг(МХА) оммавий ахборот воситаларига сиздирилган ўта махфий ҳужжатига кўра, Россия ҳарбий разведка хизмати ҳакерлари ўтган йилги президент сайловидан олдин АҚШ овоз бериш тизимларини бузиб киришга қайта-қайта уринган.\nҲужжат “Intercept” интернет нашрига сиздирилган ва 5 июнь куни кечроқ онлайн чоп қилингандан сўнг АҚШ прокуратураси Миллий хавфсизлик агентлиги пудратчиларидан бири ходимининг ўта махфий ҳужжатни “онлайн нашр”га сиздиргани учун ҳибсга олинганини эълон қилди.\n“Intercept” нашрига кўра, махфий ҳужжатда Москвадаги ГРУ – Бош разведка бошқармасининг ҳакерлик амалиёти тавсифи келтирилади. Ушбу разведка хизмати сайловчиларни рўйхатга олувчи АҚШ хусусий ширкатлари ва маҳаллий ҳокимият идоралари ахборот тизимларига ҳужум қилган.\nҲужжатда айтилишича, ушбу амалиёт мақсади сайловни ташкил этишда иштирок этган 100 дан ошиқ расмийга зарарли жосуслик таъминот дастури юбориш орқали АҚШ овоз бериш тизими яхлитлигига путур етказиш бўлган. Бундай ҳужумлар ойлаб давом этиб, 8 ноябрдаги сайлов арафасидагина тўхтатилган.\n“Intercept” нашрига кўра, Миллий хавфсизлик агентлигининг Оқ уйга юборилганҳисоботига 2017 йил 5 май санаси қўйилган ва у Россиянинг АҚШ сайловига таъсир ўтказишга уринишлари тўғрисида жамоатчилик ёки матбуотга ошкор қилинаётган энг янги ҳужжатдир.\nНашр вакиллари ҳужжатни қандай қўлга киритганини ошкор қилмади, аммо у ҳақдаги хабар интернетда пайдо бўлганидан сўнг кўп ўтмай, прокуратура Миллий хавфсизлик агентлиги пудратчисига ишлаётган 25 яшарРеалити Лей Уиннернинг “5 май ёки шунга яқин” сана қўйилган ўта махфий ҳужжатни сиздиргани учун ҳибсга олинганини билдирди. Хабарда айтилишича, Уиннер Жоржия штатидаги объектда 3 июнь куни қўлга олинди.\nДастлабки айбловга кўра, Уиннер мазкур ҳужжатни чоп қилган 6 кишидан бири бўлган ва у электрон почта орқали оммавий ахборот воситалари билан алоқа қилган. Айблов унинг айнан қайси нашр билан боғлангани айтилмаса-да¸Рейтер бунинг айнан “Intercept” эканини хабар қилди.\n“Intercept” матбуот котиби Вивиан Сю МХА ҳужжатининг аноним манбадан келгани ва манба шахсига оид “ҳеч нарса билмаслиги”ни айтди. У яна МХА ҳужжатнинг чоп этилишига қаршилик қилгани¸ сўнгра уни қисқартиришни сўрагани ва “Intercept” ҳужжатнинг айрим ўринларини таҳрир қилишга рози бўлганини маълум қилди.\nЭълон қилинган махфий ҳужжат Россиянинг сайлов натижаларини Трамп фойдасига оғдириш мақсадида серверларни бузиб кириш ва ëлғон ахборот тарқатиш ҳаракатларини шахсан Путин йўналтириб тургани ҳақидаги айбловларни янада кучайтирди.\nУшбу хабар Путин кейинги қатор интервьюларида АҚШ сайлов жараёнига аралашиш уринишларига оид айбловларни қайта-қайта рад этгандан орадан бир неча кун ўтиб пайдо бўлди. Россия президенти бу интервьюларидан бирида россияликларнинг ҳакерлик қилгани эҳтимолини рад этмаган ҳолда¸ уларнинг ҳукуматга ҳеч қандай алоқаси йўқлигини иддао қилган эди.\nМХА ҳисоботида билдирилишича, “Россия Қуролли кучлари Бош штабининг Бош разведка бошқармаси (ГРУ) ходимлари... АҚШнинг номи зикр этилган компаниясига қарши 2016 йил августида кибержосуслик амалиётини ўтказган, бундан сайловга дахлдор компютер дастурлари ва янги технологияларга оид маълумотларни олиш мақсади кўзланган.\nАмалиёт қанчалик муваффақиятли ўтказилгани ва қандай маълумотлар ўғирлангани маълум эмас, дейилади ҳисоботда.\nЯна қайд этилишича, президент Барака Обама 2016 йил сентябрида Путинни АҚШ сайлов жараëнига аралашмасликдан огоҳлантирган бўлса ҳам, сайлов тизимларига қарши ҳакерлик ҳужуми октябрь ойига охиригача давом этган.


Тожикистонда яҳудийлар илк бор расман Ҳанокани нишонладилар\nЖаҳон яҳудийлари шу кунларда Ҳанока байрамини нишонламоқда\nТожикистонда яшаётган юзлаб яҳудийлар шам ёқиб, қадимий байрамлари саналмиш Ҳанока байрамини нишонлашди. Яҳудийларнинг айтишича, уларга ота-боболаридан мерос қолган бу байрам милоддан олдинги 2-асрда пайдо бўлган экан.\nТожикистонда яшаб турган яҳудийлар Ҳанока байрамини ҳар қандай шароит ва вазиятдан қатъий назар албатта нишонлашларини айтишди.\nОртда қолган ҳафтанинг жума куни Душанбе шаҳрида нишонланган бу байрам нур ва ёруғлик байрами, деб аталиши ҳам маълум бўлди.\nТожикистондаги яҳудийлар канисаси раҳбари Михаил Абдураҳмоновнинг маълум қилишича, эрамиздан олдинги иккинчи асрда Александр Македонский Исроилни босиб олинганидан сўнг яҳудийларга ибодатни таъқиқлаган. “Ҳатто, - дейди Михаил Абдураҳмонов, - юнонлар Тавротни ўқишни ҳам чеклаган ва яҳудийларнинг қурбонлик қиладиган қудуқларию ибодат қилинадиган муқаддас жойларини чўчқа сўйиб ҳаром қилган”.\n- Шундан сўнг яҳудийлар пешвоси Мататяҳо беш ўғли билан юнонларга қарши бош кўтариб, Исроилни озод қилишга киришади. Шу тариқа ўз мустақиллиги учун курашган аждодларимиз юнонлар устидан ғолиб келдилар. Ҳанока байрамининг муҳим тарихий жиҳати шу, - деди тожикистонлик яҳудийларнинг раҳбари Михаил Абдураҳмонов.\nУнга кўра, байрамнинг бошқа жиҳати ёруғлик ва нур экан.\n- Юнонлар устидан ғолибликни қўлга киритганларидан сўнг яҳудийлар зайтун ёғини оловга ташламоқчи бўладилар. Аммо ёғни юнонлар ҳаром қилган эдилар. Шунда яҳудийлар ҳажми жиҳатидан фақат бир кечаликка етадиган бир қути ёғ топиб олишади ва Худо билан алоқалари узилмаслиги учун уни ёндиришади. Қарангки, бу ёғ саккиз кунга етади. Шунинг учун бу байрамни нур байрами ҳам деб атаймиз. Бу байрамда асосан шам ёқилиб, саккиз кун давомида шамлар ўчирилмайди,- дея билдирди Михаил Абдураҳмонов.\nСуҳбатдошимизнинг айтишича, Ҳанока байрамида яҳудийлар бир- бирларининг уйларида меҳмон бўладилар ва дастурхон атрофида тўпланишиб хурсандчилик қиладилар.\nДушанбе шаҳрида яшаб турган 60 ёшли Сайёра ая Ҳанока байрамини нишонлашни онасидан ўрганганини айтади:\n- Кичкина эдим, онам раҳматлик уйда шам ёқиб, бу байрамни нишонлар эди.Турли хил таомлар пишириб, болаларга ширинлик улашарди. Ҳафта давомида хурсандчилик қилардик, - дейди Сайёра ая.\nАсли бухоролик яҳудийлардан бўлган Сайёра ая ҳам Ҳанока байрами арафасида турли ширинликлар, маззали ва асосан ёғли таомлар тайёрлаб, яқинларига улашишини айтди.\nАёл бу йил ўтган йиллардагидан фарқли ўлароқ яҳудийларнинг қадимий байрами Тожикистонда расман нишонланганидан суюнди.\nОта-онаси самарқандлик яҳудийлардан бўлган Писар Бақоев Ҳанока байрами кўпроқ яҳудийлар миллий қадриятларига эҳтиром тариқасида нишонланишини айтди.\nПисар Бақоев тожикистонлик аксарият яҳудийлар ўз ўтмиши ва қадриятларини унутилмаслик ниятида фарзандларига болаликдан Ҳанока байрамини нишонлаш тартибини ўргатиб боришларини айтди:\n- Ўтганларимизни шамлар ёқиш билан ёдга оламиз. Ўғил - қизларимиз ҳам бунга ёшликдан одатланишлари ва бу байрамни нишонлаш тартибини ҳозирдан билишлари лозим. Акс ҳолда биз вафотимиздан сўнг унут бўлиб кетамиз, - дейди Писар Бақоев.\nШу ўринда айтиб ўтсак, айни пайтда Тожикистонда тахминан беш юзга яқин яҳудий яшайди.\nТожикистондаги фуқаролик урушигача ( 1992 ва 1997 йиллар - таҳр,.) Душанбе шаҳрида яҳудийлар маҳалласи бор эди.\nЎша пайтлар республика ҳудудларида тахминан 12 мингга яқин яҳудий яшаб, турли соҳаларда фаолият қилар эдилар.\nБироқ мамлакатдаги бесаранжомликлар ортидан аксарият яҳудийлар АҚШ, Канада каби давлатларга кўчиб кетишди.


Пойтахтда Итальян тили ҳафталиги доирасида концерт ташкил этилди - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\nПойтахтда Итальян тили ҳафталиги доирасида концерт ташкил этилди\n«Яккахонлар академияси» давлат оркестри пойтахтда Итальян тили ҳафталиги доирасида янги концерт дастурини тақдим этди. Оқшомда жамоа билан бирга таниқли итальян пианиночиси Жулиано Маццоканте ҳам чиқиш қилди. Дастур хориж классикасининг энг яхши асарларини ўзида жамлади. Санъат ихлосмандлари Ференц Лист ва Антон Брукнер каби дунёнинг буюк мусиқачилари композицияларини тинглашди. Таъкидлаш керак, тадбир Италия элчихонаси билан ҳамкорликда ташкил этилди.\nЖУЛИАНО МАЦЦОКАНТЕ, ПИАНИНОЧИ:\n- Бу ерда, Қозоғистонда илк марта бўлишим, бундан бахтиёрман, бу ажойиб юрт. Таъкидлайман, дирижёрингиз аъло даражада, ёрқин оркестр. Мен учун Қозоғистон оркестри билан чиқиш шараф, энг севимли концертимни ижро этяпман. Дастурга мен учун катта аҳамиятга эга бўлган Брукнер композицияси киритилган. Концерт ҳам, бу ерга йиғилганлар ҳам жуда ажойиб.\nконцертҳафталикИтальян тилиЯккахонлар академияси


АҚШ Давлат Котиби Колин Пауэлл Олимпиаданинг ëпилиш маросимида иштирок этиш учун Афинага бориш режасини бекор қилди.\n03 июл 2022, Тошкент вақти: 10:55\nАҚШ Давлат Департаменти вакили Ричард Баучерга кўра¸ Колин Пауэлл бу ҳақда Греция Ташқи Ишлар вазирини огоҳлантирган ва Вашингтонда иш кўпайгани сабаб¸ Олимпиаданинг ëпилиш маросимида иштирок эта олмаслигини билдирган .\nКеча Афинада Колин Пауэлл ташрифига қаршилик билдирганлар норозилик намойиши уюштирди. Улар полиция билан тўқнашди.\nРасмийларга кўра¸норозилик намойишларига чиққан 100 га яқин одам полиция тўсиқларидан ўтиб¸ АҚШнинг Афинадаги элчихонаси биносига яқинлашишига уринган.


Андижон вилоятида оммаваий заҳарланиш юз берди « O'zbekiston ERK Demokratik Partiyasi\nАндижон вилоятида оммаваий заҳарланиш юз берди\n16 May 2017 - 18:56\nАндижон вилоятининг Шаҳрихон туманида 15 май куни юзлаб одам бир хил симптом- тинимсиз ич кетиш ва қайт қилиш аломатлари билан касалхонага мурожаат қилган.\nВилоят Соғлиқни сақлаш бошқармаси мулозимининг Озодликка айтишича¸ улардан камида 300 нафарининг музқаймоқдан заҳарлангани аниқланган. Озодлик суҳбатлашган шаҳрихонликлар заҳарланганлар сони бундан анча кўплигини айтмоқда.\n– Сешанба куни пешингача бўлган ҳолатда музқаймоқдан заҳарланган 182 киши касалхонанинг интенсив терапия бўлимида муолажа олмоқда. Аҳволи яхшиланганлар уйларига жавоб берилган бўлса ҳам¸ улар ҚВП врачлари назоратида қолмоқда¸ деди 16 май куни Озодлик суҳбатлашган маҳаллий мулозимлардан бири.\nАйни пайтда Озодлик суҳбатлашган шаҳрихонликлар музқаймоқдан заҳарланганлар сонининг 600 га яқинлигини айтмоқда.\nЎз шахси очиқланмаслигини истаган тошкентлик журналист ўзининг Шаҳрихондаги қариндошларига таяниб¸ музқаймоқдан заҳарланиб касалхонага тушган 550 кишидан бештасининг ўлганини иддао қилди.\n“Қариндошларимнинг айтишича¸ аҳвол жиддий. МЧС палаткалар тикибди”¸ деди журналист.\n– Қўшни туманлардан ҳам тез-ëрдам машиналари юрибди¸ номеридан билдим. Осмонда МЧС вертолëтлари учиб юрибди. Шаҳар миш-миш билан тўла¸ бировлар етти киши ўлган деса¸ бировлар 10 киши ўлган дейди. Тумандаги катта касалхона тўлган. Вилоят ҳокими¸ Тошкентдан келган катта мулозимлар билан ҳокимлик биносида штаб очган. Врачлар уйма-уй юрибди¸ дейди шаҳрихонлик Икром.\nМулозимлар вазият барқарорлигини айтмоқда\nАндижон вилоят Соғлиқни сақлаш бошқармаси мулозимининг айтишича¸ якшанба пешиндан кейин ўтган 24 соат давомида музқаймоқдан заҳарланган биронта бемор ўлими қайд қилинмаган:\n-Ўлим ҳолати йўқ. Вазият бартараф қилинди. Душанба куни соат 14 дан 30 дақиқа ўтганида тиббиëт бирлашмаси юқумли касалликларни қайд қилиш бўлимига музаймоқдан заҳарланган илк бемор мурожаат қилди. Сал ўтмай¸ айни ташхис билан дасталбки 26 беморга врач ëрдами кўрсатилган. Улар ич кетиш¸ қайт қилиш ва баданга тошмалар чиқиши каби клиник белгилар билан қайд қилинган. Кейин соат 15 дан 30 дақиқа ўтганга қадар тумандаги ҚВПлар ва бошқа касалхоналарга 300 га яқин бемор айни симптом билан мурожаат қилди. Вилоят соғлиқни сақлаш бошқармаси ва санитария-эпидемиология маркази врачлари вазиятни тўғри баҳолаб¸ қўшни туманлрдаги врачларни ҳам сафарбар қилишди. Душанба пешиндан кейин музқаймоқдан заҳарланган беморлар сонининг ўсиши тўхтади¸ дейди вилоят Соғлиқни сақлаш бошқармаси мулозими.\nУстига қулупнай қўйилган қўлбола музқаймоқ\nШаҳриҳон шаҳар ҳокимиятидаги исми эфирда айтилишини истамаган мулозимнинг Озодликка билдиришича¸ туман ва шаҳар аҳолиси бирон бир расмий ширкатга алоқаси бўлмаган қўлбола музқаймоқдан заҳарланган:\n– Ҳозир бутун шаҳардаги музқаймоқ сотувчилари тафтиш қилинмоқда. Аниқлашимизча¸ якшанба куни бизга чегарадош бўлган Қува туманидан Шаҳрихон бозорига қўлбола музқаймоқ келтиришган. Бу музқаймоқ бирорта ширкат брендига эга эмас. Бу қўлбола музқаймоқнинг устига қулупнай қўйилган. Санитария-эпидемиология маркази текширувига кўра¸ қулупнай кимëвий пестицидлар билан ўстирилган бўлган. Бу пестицидлар куннинг иссиғида музқаймоқ билан реакцияга киришиб¸ инсон вужуди учун хатарли моддага айланган. Музқаймоқ арзон нарҳда бозордаги ëймачилар тарафидан сотилгани боис¸ бирданига кўп одам заҳарланган¸ дейди ҳокимлик мулозими.\nУнинг айтишича¸ Ўзбекистон Соғлиқни сақлаш вазири ўринбосари¸ Республика Бош Давлат санитария врачи Сайдмурод Сайдалиев бошчилиигидаги врачлар зудлик билан Шаҳрихонга келиб¸ вазиятни назорат қилишмоқда:\n– Сайдмурод Сайидғаниевичнинг ўзлари штабда ўтириб вазиятни назорат қилди. МЧС оëққа қалққан. Вилоят ҳокими Шуҳратбек Қўшоқбоевич бўлса касалларга бепул тиббий ëрдам ва дорилар беришни таъминлади. Бутун вилоятдаги врачлар Шахриҳонга сафарбар қилинди. ҚВП врачлари уйма-уй юрибди¸ дейди мулозим.